Στο ίδιο έργο θεατές, γράφει ο Βασίλης Γιαννακόπουλος - Παλμός\nΣτο ίδιο έργο θεατές, γράφει ο Βασίλης Γιαννακόπουλος\nΣας χαιρετώ και καλώς σας βρήκα, φίλες και φίλοι του «Παλμού». Μετά από λίγες μέρες απουσίας μου, είμαι και πάλι εδώ για να τα λέμε, όπως κάνουμε εξάλλου εδώ και 28 χρόνια. Αλήθεια, πώς πέρασαν τόσα χρόνια; Σαν νερό περνάνε τα άτιμα…\nΤέλος πάντων, καλά να είμαστε κι εύχομαι να περάσουμε μια καλύτερη σεζόν από την περσινή αλλά με τα μυαλά που κουβαλάμε, δεν μπορώ να πω ότι είμαι και τόσο αισιόδοξος.\nΠέρσι τέτοια εποχή αγωνιούσαμε όλοι και περιμέναμε πότε επιτέλους θα βρεθεί αυτό το ευλογημένο εμβόλιο κατά του κορωνοϊού για να πάρουμε πίσω τις ζωές μας. Το εμβόλιο ή μάλλον τα εμβόλια γιατί είναι τέσσερα από διαφορετικές φαρμακευτικές εταιρείες, έχουν πάρει έγκριση, κυκλοφορούν και μπορεί οποιοσδήποτε ανά πάσα στιγμή το θελήσει να το κάνει. Τα στοιχεία του ΕΟΔΥ όμως για τον εμβολιασμό του πληθυσμού δεν είναι ενθαρρυντικά.\nΣύμφωνα με την ανακοίνωση της 31ης-8-2021, έχουν εμβολιαστεί πλήρως 5.738.106 συμπολίτες μας λίγο πάνω από το 50% του γενικού πληθυσμού, όταν το ποσοστό για να χτιστεί η ανοσία στην κοινότητα πρέπει να ανέβει στο 85%.\nΕκτός από την πανδημία, το φετινό καλοκαίρι είχαμε να αντιμετωπίσουμε και τις πυρκαγιές εξαιτίας των οποίων χάθηκαν 1.300.000 στρέμματα δασικών εκτάσεων.\nΤην αγωνία χιλιάδων Ελλήνων στην Εύβοια, στην Ηλεία, την Ζάκυνθο, Βαρυμπόπη, τη Ρόδο, τα Βίλια, την έζησα κι εγώ γιατί η φωτιά στο χωριό μου, το Λαμπέτι, έφτασε μέχρι τα πρώτα σπίτια και στο λιοστάσι μου σταμάτησε στα 500 μέτρα γιατί είχα την τύχη να φυσήξει αντίθετα ο «Στρατηγός Άνεμος», όπως έλεγε το 2007 ο Βύρων Πολύδωρας, και γύρισαν οι φλόγες στα καμμένα. Έτσι γλίτωσαν τα 200 ελαιόδεντρα εκ των οποίων τα μισά είχαν καεί στις καταστροφικές πυρκαγιές του 2007 όπου εκτός από τα συνολικά 4.500.000 ελαιόδεντρα, είχαν καεί στο Ν. Ηλείας και 45 συμπατριώτες μου.\nΚαι μετά το 2007 στο Ν. Ηλείας και το 2018 στο Μάτι με τους 102 νεκρούς, και σήμερα με καμμένο το 35% της Εύβοιας αλλά ευτυχώς χωρίς ανθρώπινες απώλειες, ψάχνουμε με ποιό τρόπο θα αντιμετωπίσουμε τις πυρκαγιές, τις οποίες πυρκαγιές, λόγω της κλιματικής κρίσης που διανύουμε, θα τις έχουμε συνεχώς μπροστά μας θα είναι πιο πολλές, κι αν δεν οργανωθούμε σωστά ως κράτος, πολύ πιο καταστροφικές.\nΈνα παράδειγμα ανοργανωσιάς στην κατάσβεση: Στο χωριό μου όταν κατέφθασε το πρώτο πυροσβεστικό όχημα για την κατάσβεση της πυρκαγιάς, το πλήρωμά του είχε πλήρη άγνοια για το δίκτυο των αγροτικών δρόμων της περιοχής. Και ρωτώ: αφού όλη η Ελλάδα λόγω του Κτηματολογίου έχει αεροφωτογραφηθεί και έχουν αποτυπωθεί με κάθε λεπτομέρεια οι καλλιεργήσιμες εκτάσεις, οι δασικές εκτάσεις και ο αγροτικοί δρόμοι, είναι τόσο δύσκολο η πυροσβεστική υπηρεσία να έχει ενημερωθεί για την επικρατούσα κατάσταση της περιοχής όπου πηγαίνει να ενεργήσει; Και αν δεν μπορεί να γίνει αυτό, γιατί σε κάθε χωριό δεν έχει οριστεί από την Πολιτική Προστασία του Δήμου ένας υπεύθυνος ο οποίος θα γνωρίζει την περιοχή και θα συνδράμει το πυροσβεστικό όχημα στο έργο του;\nΤο πρώτο λόγο για την αντιμετώπιση των πυρκαγιών έχει η κυβέρνηση, μετά οι περιφέρειες, οι δήμοι και τέλος σημαντική είναι η βοηθεια και των εθελοντών δασοπυροσβεστών. Το σημερινό διαμορφωμένο πλαίσιο αρμοδιοτήτων, όχι μόνο για τις πυρκαγιές αλλά γενικά για τις φυσικές καταστροφές, όπως έγραφε και προχθές ο Παναγιώτης Καρκατσούλης, είναι πολύπλοκο και ατελέσφορο.\nΠαράδειγμα για τις πλημμύρες, οι οποίες αν δεν υλοποιηθούν έγκαιρα τα απαραίτητα έργα, θα είναι εξίσου καταστροφικές με τις πυρκαγιές, πρέπει να συντονιστούν εννέα υπουργεία, τοπική αυτοδιοίκηση, στρατιωτικά σώματα και ανώνυμες εταιρείες. Οι εμπλεκόμενοι φορείς είναι οι εξής: Υπουργείο Προστασίας του Πολίτη, Υπουργείο Εσωτερικών, Υπουργείο Υποδομών και Μεταφορών, Υπουργείο Ναυτιλίας και Νησιωτικής Πολιτικής, Υπουργείο Εθνικής Άμυνας, Υπουργείο Υγείας, Υπουργείο Περιβάλλοντος και Ενέργειας, Υπουργείο Παιδείας και Θρησκευμάτων, Υπουργείο Πολιτισμού και Αθλητισμού, Προεδρεία της Κυβέρνησης, Αρχηγείο Πυροσβεστικού Σώματος, Αρχηγείο ΕΛ.ΑΣ., ΟΤΑ, Αποκεντρωμένη Διοίκηση, ΕΜΥ, ΕΥΔΑΠ Α.Ε., ΕΚΑΒ, ΔΕΔΔΗΕ Α.Ε., ΑΔΜΗΕ Α.Ε., ΕΑΓΜΕ (πρώην ΙΓΜΕ).\nΑν δεν απλοποιηθεί το υπάρχον αναποτελεσματικό πλαίσιο αντιμετώπισης των φυσικών καταστροφών, κάθε καλοκαίρι θα μετράμε καμμένα στρέμματα και σπίτια και κάθε χειμώνα πλημμυρισμένα νοικοκυριά.\nΜε τον τελευταίο ανασχηματισμό και τη δημιουργία ανεξάρτητου Υπουργείου Πολιτικής Προστασίας φαίνεται ότι η κυβέρνηση πήρε το μήνυμα ότι πρέπει να γίνουν σημαντικές αλλαγές. Μακάρι να προχωρήσουν τα πράγματα και ας μπει επικεφαλής όποιος κι αν είναι, από όπου κι αν προέρχεται, αρκεί να είναι αποτελεσματικός για να σταματήσουμε να είμαστε στο ίδιο έργο θεατές.\nΒασίλης Γιαννακόπουλος Νομός Ηλείας Παλμογράφος Πυρκαγιές


Βαλίτσα Μεσαία Be Bric's:75.5x43.5x41cm - Μαύρη | Bag Stories\nBric s βαλίτσα Bellagio μεσαία 75.5x43.5x41cm 4ρόδες Μαύρη\nBric's βαλίτσα Bellagio μεσαία 75.5x43.5x41cm 4ρόδες Μαύρη\nΒαλίτσα μεσαία σειρά Bellagio της Bric's. Με 4 ρόδες, χωρητικότητα 117lt. Με δύο χρόνια εγγύηση. Διαθέτει, εξωτερική τσέπη και εσωτερικές διχτυωτές τσέπες. Έχει κλείσιμο με φερμουάρ και TSA κλειδαριά. Επιπλέον διαθέτει πτυσσόμενη λαβή. Κομψή και πρακτική για όλα σας τα απαραίτητα στα ταξίδια.\nReviews Over Bric s βαλίτσα Bellagio μεσαία 75.5x43.5x41cm 4ρόδες Μαύρη\nΓράψτε μια αξιολόγηση For Bric s βαλίτσα Bellagio μεσαία 75.5x43.5x41cm 4ρόδες Μαύρη\nΚωδικός Προϊόντος: BBG.28315.902\nΧωρίς ΦΠΑ: 463,20€


reasons to be cheerful (part 1,2,3 & 4) | a/man/called/…\nreasons to be cheerful (part 1,2,3 & 4)\nJanuary 14, 2014 January 14, 2014 ~ kapa\nΕφτά φεύγουμε απ΄το σπίτι της. «Πεινάω σα λύκος», λέει, «απ’ τις έξη σε περίμενα και είμαι με ένα κουλούρι σήμερα η αρκούδα».\nΕντάξει, πενηνταένα κιλά άνθρωπο στο ένα και εξηνταεφτά δεν τον λες και λύκο, πόσο μάλλον αρκούδα αλλά αυτό το «ένα κουλούρι» (κι ας είναι θεσσαλονικώτικο, απ΄αυτά με την τρύπα στη σωστή θέση) εξηγεί πολλά για την πείνα.\nΚυλικείο στη Σχολή δεν έχετε παιδί μου;\nΜόνο κουλούρια πουλάει;\nTίποτε άλλο να σε ψυχοπιάσει δεν είχε;\nΣήμερα είναι η μέρα των μονολεκτικών απαντήσεων;\nΔεν ήταν. Τουλάχιστον να ξέρω που βρίσκομαι ως προς το πλαφόν ερωτήσεων.\nΚλειδώνει και ρωτάει «να πάρω λεφτά μαζί;», «δεν είσαι σοβαρή, είσαι μαζί μου και θα πάρεις λεφτά; άμα θες βάλε ένα τάλιρο για να μη νιώθει το πορτοφόλι μοναξιά», «τόσα έχω, να πάρω κανένα εικοσάρικο;», «σοβαρέψου». Eίπε ο Άρχων της Σωφροσύνης.\nΠηγαίνει προς την στάση του αστικού. Την αποπαίρνω, «έλα παιδάκι μου που θα ανεβαίνουμε στα αστικά, παίρνουμε ένα ταξί και πάμε σε δυο λεπτά, που θα περιμένω τώρα σε στάσεις». Τα παιδιά είναι σκληρά σήμερα, σεβασμός μηδέν. «Έλα ρε Άδωνι που ζορίζεσαι στα λεωφορεία». Δεν απαντώ, χαμένος θα βγω. Σηκώνω χέρι, ορμάνε προς τα πάνω μας τρία ταξί, κερδίζει ένα που παραλίγο θα μας πάταγε απ’ τη βιασύνη, μπαίνουμε, δίνουμε στίγμα, σε τρία λεπτά μας αφήνει, «τρία και είκοσι, το ελάχιστο», δίνω τρεισήμισι, άμα βγαίνεις έξω με το παιδί σου -πέντε φορές το χρόνο, κι αν- είσαι λαρτζ σε όλα. Ο Βασιλιάς του Δίνειν.\nΠερπατάμε και χαζεύουμε καφέ, βιτρίνες, δισκάδικα, ανάπηρους, περίπτερα, κάδους, περιστέρια, τη θάλασσα. Περπατάμε, την αγκαλιάζω, τη φιλάω στο κεφάλι, τραβάω το χέρι και πιάνεται το μανίκι στα μαλλιά της. Το ξεμπλέκω, με πολύπλοκη διαδικασία. «Μπορείς σε παρακαλώ να ελέγχεις λίγο περισσότερο τον ενθουσιασμό σου πριν μείνω εντελώς φαλακρή;». Σεβασμός υπό το μηδέν. Χαμογελάω όμως και μέσα μου βράζω, «όταν ο άλλος σε στριμώχνει και σ’αγκαλιάζει και σου κάνει το μαλλί μαντάρα, τσιμουδιά όμως, ε ; ε ;», αυτά τα σκέφτεσαι και τα θάβεις γρήγορα γιατί άμα μεγαλώσουν βγάζουν και μαχαίρι και το στρίβουν στην πληγή και τέλος πάντων, άμα έχεις κορίτσια ξέρεις, άμα δεν έχεις διάβαζε να μαθαίνεις.\nΔεν έχω ιδέα, αλλά με τρομάζει η ψυχραιμία μου.\nΝα δω αλλά σήμερα. Αύριο θα είναι αργά, θα χρειάζομαι ορό\nΟι εξυπνάδες της μάνας της, καρμπόν. Στη μια παίρνεις κι άλλη μια -βελτιωμένη έκδοση- δώρο.\nΠερνάμε ένα, δυο, τρία.\nΔεν σ’ αρέσουν αυτά; καλά είναι, φάτσα Θερμαικό\nΔεν έχουν κόσμο μέσα. Άρα τα φοβάμαι. Λίγο πιο κάτω πάμε.\nΞέρεις πού πάμε ρε μπαμπά;\nΏπα ο κέμπριτζ\nΔικά μου, άσ’το\nΑριστερά ΑΤΜ. Σταματώ και βάζω κάρτα.\nΕίπες να μην πάρω λεφτά\nΕ και τι θα βγάλεις από κει; νερό ή καφέ;\nΔρόμο έχω μετά, ας βρίσκονται στην τσέπη, δεν ξέρεις\nΜα θα σου δώσω εγώ απ’ το σπίτι, μου τα δίνεις την Παρασκευή που θα ΄ρθω\nΕνώ εσύ ,ε ;\nΤα ηλίθια τα ATM έχουν γεννηθεί για να σε ρεζιλεύουν στα παιδιά σου, την πιο ακατάλληλη στιγμή. Λυπόταν το γαμωμηχάνημα αλλά δεν θα μπορούσε να μου δώσει ευρώ τσακιστό εκείνη την ώρα.\nΠάμε, δεν βγάζει, δεν πειράζει, έτσι κι αλλιώς δεν τα χρειάζομαι\nΚαι γιατί πήγες να κάνεις ανάληψη; κάνεις συλλογή από χαρτάκια;\nΚαρμπόν λέμε. Μια συν μια δώρο. Και το κακό –στο λένε αφού απομακρυνθείς απ’ το ταμείο – είναι ότι κρατάς την πρώτη και κάποια στιγμή σου παίρνουν την δεύτερη. Διάβαζε να μαθαίνεις.\nΦτάνουμε εκεί που καφέδες ήπια, δυο τρεις φορές αλλά δεν κάθισα για φαγητό ποτέ. Κρίνοντας απ’ την τιμή του καφέ, το ψωμί πρέπει να χρεώνεται ένα δεκάρικο. Και βάλε. Κοντοστάθηκα για νανοσεκόντ έξω απ’ την πόρτα πριν πω «εδώ είμαστε». Μερικά παιδιά καταλαβαίνουν τι σκέφτεσαι πριν καν εμφανιστεί στους νευρώνες του μυαλού σου.\n«Γιατί; αφού στο έχω πει δέκα φορές ότι ήθελα να ρθουμε εδώ με την πρώτη ευκαιρία»\n«Ναι, λοιπόν, πάνω όροφο, πρώτο τραπέζι μπροστά, δρόμος και θάλασσα, τέλεια»\n«Δεν θέλω ρε παιδάκι μου εδώ, πέντε ευρώ ο καφές κάνει, σου περισσεύουν εξήντα ευρώ;»\n«Μπορείς για μια μέρα να αφήσεις τα κομμουνιστικά; θέλω εγώ, άσε τα πείσματα, αφού κι εσύ θες κατά βάθος»\n«Δεν θα στο συγχωρήσω ποτέ αυτό, ποτέ»\n«Καλά, μπορώ να ζήσω κι έτσι»\nΜιλούσαμε κι έψαχνα με την άκρη του ματιού κανένα εξημερωμένο ATM. Τίποτε. Όταν τα χρειάζεσαι, έχουν πέσει όλα για ύπνο απ΄τις εφτά το απόγευμα. Το κοντινότερο σίγουρα θα ήταν κατά Χαριλάου μεριά. Αλλά δεν βλέπεις θάλασσα εκεί. Ακόμη. Με τον Μπουτάρη ποτέ δεν είσαι σίγουρος.\nΜπαίνουμε, ανεβαίνουμε, πέντε παρέες, όλες για καφέ. Ωραία, και δυο τραπέζια μπροστά γεμάτα, για φαγητό. Με εμάς τρία. Στα έξη. Καλό ποσοστό εν μέσω κρίσης, καθημερινή, νωρίς. Έχει ζέστη, η θέα είναι ψυχοταίστρα, έχει ωραία μουσική, σωστό φωτισμό, η μικρή είναι δίπλα μου, έχω ξεχάσει όλα τα άσχημα, ακόμη και τα ATM. Δε γαμιέται, σκέφτομαι, γι αυτό υπάρχουν και πιστωτικές. Βολεύομαι, κάθεται πλάι μου, «ωραία είναι;», «βρε ωραία είναι αλλά δεν θα στο συγχωρέσω ποτέ», χαμογελάω, θέλω να της χαϊδέψω τα μαλλιά αλλά θα μας ακούσουν μέχρι τον Εύοσμο και την Καλαμαριά μετά, δεν είναι εποχές αυτές για να ξεφτιλιζόμαστε σε δυτικές και ανατολικές συνοικίες.\nΣτο πορτοφόλι υπάρχουν σαρανταοκτώ ευρώ και κάτι κέρματα, λιμά. Έκπληξη ήθελα να της κάνω, να τη δω, να πιούμε έναν καφέ μαζί, να φύγω. Δεν ξεκινάς με βιβλιάριο καταθέσεων όταν πας να κάνεις έκπληξη. Τώρα σαρανταοκτώ ευρώ συν τρεις πιστωτικές. Αφού η ανάληψης δεν τα κατάφερε, θα καθαρίσουν αυτές. Βενζίνη για την επιστροφή έχω. Αλλά πρέπει να χωρίσω τέσσερα κι ογδόντα για τα διόδια. Συν τρία και είκοσι για το ταξί. Εκτός κι αν πάρουμε το 3 ή 31 ή δεν ξέρω γω πως είναι βαφτισμένο, που θα μας αφήσει εκατό μέτρα απ’ το σπίτι. Αλλά όταν τη βγάζει έξω ο μπαμπάς, δεν μπαίνουμε σε αστικό. Σκέφτεται ο μικροαστός. Που είναι ευτυχισμένος τώρα και τίποτε δεν μπορεί να του τσαλακώσει αυτή την ευτυχία.\nΕκτός από τον σερβιτόρο.\nΠου μας αφήνει από έναν κατάλογο, συν έναν για τα ποτά, συν μια διευκρίνιση «υπάρχουν και δυο πιάτα ημέρας που δεν υπάρχουν στον κατάλογο» συν ένα κερασάκι για την τούρτα «και πρέπει να σας ενημερώσω ότι δεν δεχόμαστε πιστωτικές κάρτες».\nΕίναι πολύ μαλάκας ο υπεύθυνος ηλεκτροφωτισμού της πόλης τελικά. Έσβησε όλα τα φώτα στην παραλιακή απ΄τις εφτάμιση το απόγευμα. Ο βλάκας.\nΛέω στον σερβιτόρο «σ’ευχαριστώ, σε πέντε λεπτά θα είμαστε έτοιμοι» και χώνομαι μέσα στον κατάλογο. Πολύ μέσα. Σχεδόν κρύβομαι μέσα στις σελίδες για να μη δει η μικρή τα μούτρα μου που πάνε να σκάσουν από τα νεύρα, τα παιδιά όμως σήμερα καταλαβαίνουν το αίμα πριν καν χυθεί, το μυρίζουν όταν πηχτώνει και κυλάει πιο δύσκολα μέσα στις φλέβες και τις αρτηρίες, «σου το λεγα εγώ, θα σε φάει το πείσμα σου» , «μμμ, έχουν και ριζότο, μια χαρά, διάλεξε τι θέλεις για να δω κι εγώ τι θα πάρω», «θα σε σκοτώσω μόλις βγούμε έξω» , «ωραία αυτά τα tempura λαχανικών, να τον ρωτήσω τι είναι», «είσαι απίστευτος γαμώτο, μ΄έφερες εδώ που το μόνο μονοψήφιο είναι το κουβέρ», «σταμάτα να σκέφτεσαι τα λεφτά, άμα μας φέρει τη δραχμή ο δικός σου τότε να αρχίσεις να τα μελετάς, μάθε να ευχαριστιέσαι τα ωραία χωρίς τύψεις», «ο δικός μου σε μάρανε, όχι τα λούσα που θες, με ένα πενηντάρικο που θα δώσεις εδώ βγάζεις εισιτήριο για Ρώμη γαμώτο, θα σε σκοτώσω».\nΝαι αλλά άμα βγάλεις εισιτήριο για Ρώμη, δεν θα πάμε μαζί. Οπότε θα το φάω εδώ το πενηντάρικο, μαζί σου. Οι καλές σκέψεις, οι υστερόβουλες, από μέσα γίνονται και δεν βλέπουν ποτέ το φως. Γιατί μετά θα ακουστούμε μέχρι τη Χαλκιδική. Και δε μ΄αρέσει καθόλου η Χαλκιδική, όχι να με πιάνουν και στο στόμα τους κιόλας.\nΓιατί είπε «πενηντάρικο» ;\nΜαλακισμένα ΑΤΜ. Μαλάκες μαγαζάτορες. Δεν θα σας έδινα κάρτα του Ταχυδρομικού Ταμιευτήριου, απ τις καλές θα σας έδινα. Εθνικές, Alpha, τέτοιες χρυσές και ασημένιες. Ηλίθια όντα. Βλαμμένοι.\nΤι σκέφτεσαι να πάρεις;\nΔεν ξέρω μωρό μου, δεν πολυπεινάω κιόλας, έχω και χιλιόμετρα μετά, μια σαλάτα και ένα ποτήρι κρασί μια χαρά μου φαίνονται\nΣαλάτα; με οκτώ και δέκα ευρώ σαλάτα; Από πού τα φέρνουν τα μαρούλια δηλαδή; από τα Χάροντς;\nΔεν πουλάνε μαρούλια στα Χάροντς αγάπη μου\nΚαλά, μιάμιση φορά πήγες, μας πουλάς και μούρη\nΊδιες ρε πούστη μου. Twins. Evil.\nΕγώ θα πάρω αυτά τα μπιφτεκάκια με τη μοτσαρέλα και το pesto.\nΔεν θέλεις ριζότο;\nΔώδεκα ευρώ για ριζότο δεν δίνω\nΕγώ θα δώσω\nΤότε φάε εσύ ριζότο\nΔεν θέλω να φάω ριζότο. Ταλιατέλες με σύγλινο και μορέλες θα φάω\nΜπλιαχ λέμε, μπλιαχ, με μορέλες μεγάλωσες εσύ; τι είναι οι μορέλες θεέ μου; ποιανού κόρη είμαι γαμώτο;\nΚαλά, όταν θα γίνει ο δικός σου κυβέρνηση και θα τρώμε μόνο λαχανίδες τότε ξανακάνε μπλιαχ\nΏπα η οξφορδιανή\nΜε κοιτάει λοξά δολοφονικά, είναι όμορφη και όταν αγριεύει. Μη σου πω και πιο όμορφη.\nΣτο χρώσταγα μωρό, πάτσι, να παραγγείλουμε τώρα;\nΔεν είχε το κόκκινο που ήθελε, του είπε «λευκό όχι ξηρό, τι;», της πρότεινε ο “dendexomastepistotikeskardiamou” ένα moscato d’asti, είπε «εντάξει», το τρελάθηκε. Kι εγώ μαζί. Που με κάθε μπουκιά έκανα προσθέσεις και αφαιρέσεις ανάμεσα σε κουβέντες και χαμόγελα και γέλια και ωραίες σκέψεις.\nΤα σκουπίσαμε τα πιάτα μας πάντως. Και παραδέχτηκε «είχες δίκιο τελικά, όλα ήταν πολύ ωραία, η παρέα όμως περισσότερο». Και έλιωσα από ευτυχία εκεί μπροστά σε όλους αλλά συνήλθα και ξαναστερεοποιήθηκα, μη νομίζουν πως δοκιμάζω κόλπα για να εξαφανιστώ πριν έρθει ο λογαριασμός.\nΠου ήρθε, γύρω στις εννιά παρά και έλεγε «40». Στρόγγυλα.\nΥπό άλλες συνθήκες θα ‘λεγες «ρε τους γαμιόληδες, κρίση, ξεκρίση, δεν χαμπαριάζουν τίποτε». Τώρα όμως ξεφυσάς ανακουφισμένος και σου ξεφεύγει ένα «δεν ήταν και πολλά τελικά» για να εισπράξεις το «είσαι εκτός τόπου και χρόνου εσύ, δεν πας καλά, το λέει και η μαμά». Νταξ, το εμπεδώσαμε.\nΠάντως με άφησε και της έφτιαξα ένα τσουλούφι που έκρυβε το δεξί της μάτι, αδιαμαρτύρητα. Και είπε «σ’ ευχαριστώ, παραήταν όμορφα» και μετά είπαμε κι άλλα δικά μας την ώρα που σηκωθήκαμε και κατεβαίναμε τα σκαλιά και βγήκαμε στο δρόμο και με άφησε -ίσως είχε πυρετό, δεν ξέρω- να την πάρω αγκαλιά για τριάντα δευτερόλεπτα και είπε μετά «πάμε στη στάση» και είπα «δεν πας καλά, δεν τα βλέπεις τα ταξί κει πίσω; σαν την Κριστίν περιμένουν να δουν σηκωμένο χέρι για να ανάψουν φώτα και να χυμήξουν», και είπε «σαν ποιάν;» και δεν πειράζει που δεν τα ξέρουν όλα, ήδη ξέρουν πολλά και μαθαίνουν κι άλλα και μεις μαζί τους, δεκατόσα χρόνια πριν την έβαζα σε παιχνίδια στη Σαλαμίνα, τώρα πίναμε μαζί κρασιά από την άλλη πλευρά της πόλης και άμα είναι να μπορείς να αγοράζεις λίγη ευτυχία με σαράντα ευρώ, λες χαλάλι και τα σαράντα κι αν με άκουγε –ή με διάβαζε- θα έλεγε «τα καλύτερα δεν θέλουν λεφτά» και θα της έλεγα «το ξέρω παιδάκι μου, μα άλλα είπαν οι Flying Lizards » και θα ‘ λεγε «οι ποιοί;» και μετά δεν θα τελείωνε ποτέ αυτό το ποστ.\nΌταν πάρκαρα στην πυλωτή, δυο ώρες και δέκα λεπτά αργότερα, είχα στην τσέπη εβδομήντα λεπτά ακριβώς. Αλλά -κοινότυπο, ξεκοινότυπο, δεν θα κάθομαι τώρα να βρίσκω λέξεις για να βγει εντυπωσιακός ο επίλογος- καιρό είχα να νιώσω τόσο πλούσιος.\n< Previous strange museum\nNext > more reasons to be cheerful\n20 thoughts on “reasons to be cheerful (part 1,2,3 & 4)”\nΌπου βάζετε 4,80, μου βγάζετε το ίδιο αποτέλεσμα.\nΚαλά σας κάνει. Πρέπει να σας κάνει και χειρότερα.\nτωρα το παρατηρώ! και να μη πιστεύεις στην αριθμολογία, αρχίζεις να το σκέφτεσαι….\n(δεν παραπονιέμαι. είμαι στωικός και περιμένω)\nΕκεί που είμαι ήσασταν κι εκεί που είστε θάμαι. Πάντα τέτοια (χωρίς το άγχος)!\nσας εύχομαι τα πιο καλά να τα λουστείτε και να τα απολαύσετε\nΛάικ, λάικ και λάικ. Α, ξέχασα, και Λάικ.\nτα τσίμπησε τα λάικ ο λαικιστής\nΓαμώτο τόχω ζήσει το έργο, έτσι ή κάπως έτσι. Δυο χρόνια μετά έφαγα μια πίκρα. Λες κι ήταν άλλο παιδί. Αλλάζουν τα παιδιά ή μήπως φταίει η απομυθοποίηση της σχέσης;\nδεν είναι -πιά- παιδιά\nκύριε kapa, σας έχει βάλει η wordpress να μας “αναγκάζετε” να συνδεθούμε…\nνα περνάς καλά! και με την αρχική και με τη βελτιωμένη έκδοση! 🙂\nΔεν ξέρω αν θυμάσαι (δεκαετία του ’60… μάλλον δεν θα θυμάσαι) κάτι υπαίθριους φωτογράφους, γύρω απ’ τον Λευκό Πύργο, που μαζί με την (σχεδόν) στιγμιαία φωτογραφία, σου έδιναν και το αρνητικό της…\nΕ,… έτσι σαν το αρνητικό της “φωτογραφίας” σου ένιωσα, διαβάζοντάς σε και ενθυμούμενη παρόμοιες σκηνές με τον “σοβαρό” στο Colchester και με τον… “ανάρχα” στην Μυτιλήνη…\nΣχόλιο Νο 2\nΟ σύζυγός μου, δεν ασχολείται καθόλου με το τί κάνω στο Διαδίκτυο… Καθόλου, λέμε.\nΩστόσο, επειδή αυτό το ποστ μου άρεσε πάρα πολύ και έτυχε να κάθεται κοντά μου όσο το διάβαζα, του πρότεινα “κάτσε να σου διαβάσω κάτι πολύ όμορφο, που έγραψε ο Κακομοίρης”. Το άκουσε προσεκτικά (αν και μεγάλο), χωρίς να δείξει ούτε ενθουσιασμό, ούτε συγκίνηση… τίποτα, σαν γκουρού ένα πράμα και στο τέλος, σηκώθηκε, πήρε το “εργαλείο”, που τον συνδέει με την ζωή στο σπίτι, δηλ το τηλεκοντρόλ (εντάξει, κάνω και λίγη πλάκα) και μουρμούρισε:\n-Ανάξια… ανάξια γυναίκα. Μια κόρη, δεν μπόρεσες να μου κάνεις…\nετοιμάζω part 5,6,7 & 8 και για τον γιο , πες του\nΗ μικρή κόρη γίνεται μικρή πατρίδα…Υπέροχο, Μοίρη μας..!\nωραίο ήταν αυτό 🙂\nDoros Antoniadis says:\nεξαιρετικό. αν βγει κάτι και σε “γιο”, θα ήθελα να το διαβάσω\nγιο μαν 😉\nΕ τωρα συγκινηθηκα κι ας ειμαι αγορομανα!\nπαίζεται και με αγόρια 🙂\nΜα τι τραβάτε εσείς οι πατεράδες. Όλοι μα όλοι!\nσου ΄ρχεται μάστορα, σου ΄ρχεται, αναβοσβήνοντας τα φώτα 😀


Ρεάλ - Γιουβέντους Στοίχημα Προγνωστικά 11/04/18 | WebFreeBets\nΡΕΑΛ – ΓIOYBENTOYΣ ΣΤΟΙΧΗΜΑ ΠΡΟΓΝΩΣΤΙΚΑ 11/04/17 (OTE TV 21:45) – ΤΥΠΙΚΗ ΔΙΑΔΙΚΑΣΙΑ ΚΑΙ ΠΟΝΤΑΡΙΣΜΑ ΣΤΟ 1.93\nΡεβάνς για την προημιτελική φάση στο Τσάμπιονς Λιγκ, με τη Ρεάλ να υποδέχεται στo «Santiago Bernabeu» τη Γιουβέντους. Το ματς θα διευθύνει ο Mάικλ Όλιβερ (Αγγλία). Σε ισχύ ο κανονισμός του εκτός έδρας γκολ, σε περίπτωση ίδιου σκορ ακολουθεί παράταση και εφόσον χρειαστεί πέναλτι.\nΑ’ Ματς, Γιουβέντους – Ρεάλ (0-3): Το γρήγορο γκολ των Μαδριλένων «πάγωσε» τους Ιταλούς, που προσπάθησαν να αντιδράσουν χωρίς κανένα αποτέλεσμα. Ψαλιδάκι-ζωγραφιά από τον Κριστιάνο Ρονάλντο στο 64ο λεπτό, με τους φίλους των «μπιανκονέρι» να χειροκροτούν τον Πορτογάλο σούπερ σταρ. Η αποβολή του Ντιμπάλα (66′) σε συνδυασμό με το τέρμα του Μαρσέλο (72′), απλά επιβεβαίωσαν την ανωτερότητα των Ισπανών.\n*Καμία ομάδα στο παρελθόν δεν έχει καταφέρει να ανατρέψει εντός έδρας ήττα, με σκορ 3-0 στη διοργάνωση.\nΡΕΑΛ (ΙΣΠΑΝΙΑ) EIΔΗΣΕΙΣ ΚΑΙ ΑΓΩΝΙΣΤΙΚΑ ΝΕΑ\nΈκανε πλάκα στο Τορίνο, με τον Κριστιάνο Ρονάλντο να παρουσιάζεται σεληνιασμένος. Εξαιρετική εμφάνιση και πανέξυπνη τακτική από τον Ζινεντίν Ζιντάν, πήρε τη μάχη στον χώρο του κέντρου. Βρίσκεται μία ανάσα από την όγδοη διαδοχική πρόκριση στα ημιτελικά, ενώ ο Πορτογάλος θα σημειώσει την 150η εμφάνιση στο Τσάμπιονς Λιγκ. Στο πρωτάθλημα προέρχεται από εντός έδρας ισοπαλία (1-1) στο ντέρμπι της Μαδρίτης με αντίπαλο την Ατλέτικο. Υποχώρησε στην 4η θέση μετά τη νίκη της Βαλένθια.\nΤιμωρημένος ο αρχηγός Σέρχιο Ράμος (στόπερ), τραυματίας ο Νάτσο (μπακ).\nΡΕΑΛ – ΓIOYBENTOYΣ ΜΕ 0% ΓΚΑΝΙΟΤΑ ΚΑΙ 230+ΑΓΟΡΕΣ\nΓIOYBENTOYΣ (ΙΤΑΛΙΑ) EIΔΗΣΕΙΣ ΚΑΙ ΑΓΩΝΙΣΤΙΚΑ ΝΕΑ\nΣε ακόμα ένα μεγάλο ραντεβού εμφανίστηκε κατώτερη των περιστάσεων, δείχνοντας πως πρέπει να υπάρξει ανανέωση στο ρόστερ. Ηττήθηκε με συνοπτικές διαδικασίες από την πρωταθλήτρια Ευρώπης, πραγματοποιώντας αρκετά λάθη στην ανασταλτική λειτουργία. Διαφορετική ιστορία στη Σέριε Α, βαδίζοντας ολοταχώς στην κατάκτηση του Σκουντέτο. Τα βρήκε μπαστούνια στην έδρα της Μπενεβέντο, δεχόμενη την ισοφάριση δύο φορές, αλλά βρήκε τις λύσεις, έχοντας κορυφαίο τον Ντιμπάλα (πέτυχε χατ τρικ). Στο +4 από τη Νάπολι με επτά αγωνιστικές να απομένουν, μέχρι το φινάλε.\nΣτο αγωνιστικό σκέλος δεν υπολογίζονται οι τιμωρημένοι Μπεντανκούρ (μέσος) και Ντιμπάλα (επιθετικός). Eκτός αποστολής οι Μπαρτζάλι (στόπερ), Μπερναντέρσκι (εξτρέμ). Εξέτισε και επιστρέφει ο στόπερ Μπενατιά.\nΧΡΗΣΙΜΟ ΣΤΑΤΙΣΤΙΚΟ: Αήττητη εντός έδρας η Ρεάλ Μαδρίτης για 18 σερί ματς στο Τσάμπιονς Λιγκ, τελευταία στις 10/03/15 από τη Σάλκε\nΣΤΟΙΧΗΜΑΤΙΚΗ ΠΡΟΤΑΣΗ: Τυπική διαδικασία η ρεβάνς μετά το 3-0 υπέρ της Ρεάλ Μαδρίτης. Ο Μάσιμο Αλέγκρι θα παίξει φουλ επίθεση, καθώς δεν έχει απολύτως τίποτα να χάσει, με τους Ισπανούς να έχουν απουσίες στην άμυνα. Περιμένουμε να βρουν δίχτυα οι «μπιανκονέρι», πάμε με το εκατέρωθεν σκοράρισμα σε συνδυασμό με τo Over.\n>>ΡΕΑΛ – ΓIOYBENTOYΣ: G/G+Over 2.5 @1.93 (@stoiximan.gr)\nComments for Ρεάλ – Γιουβέντους Στοίχημα Προγνωστικά 11/04/18 | WebFreeBets are now closed.


Τα κουρέλια τραγουδάμε ... ακόμα: Όμορφες σημαίες , όμορφα καίγονται\nΌμορφες σημαίες , όμορφα καίγονται\nΣτο κάψιμο την Γερμανικής σημαίας προχώρησε μερίδα διαδηλωτών το μεσημέρι της Τρίτης και όλοι οι παρευρισκόμενοι χειροκροτούσαν και επευφημούσαν κατενθουσιασμένοι που επιτέλους ξορκίσαμε το κακό καίγοντας το . Στην πυρά , στην πυρά .\nΤο κακό βέβαια σχετίζεται με τη Γερμανική κυβέρνηση η οποία μας πολεμάει γιατί μας ζηλεύει και μας φθονεί . Δεν θέλει να μας δανείζει τσάμπα αλλά αυτά που μας δανείζει τα θέλει πίσω και με τόκο . Αν είναι δυνατόν .\nΜε τον Γερμανικό λαό δεν έχουμε πρόβλημα . Άλλο ο λαός και άλλο οι κυβερνήσεις . Οι Γερμανοί είναι φίλοι μας . Στο κάτω – κάτω όταν οι Γερμανοί τουρίστες έρχονται στην Ελλάδα , τεμενάδες τους κάνουμε για να μας αφήσουν τα πολύτιμα ευρώ τους . Προφανώς το κάψιμο της Γερμανικής σημαίας , που αποτελεί σύμβολο , σχετίζεται με την Γερμανική κυβέρνηση και την εξωτερική πολιτική της . Όχι με τον λαό ούτε με την ίδια τη Γερμανία . Διαφωνείς με τη Γερμανική κυβέρνηση και καις τη σημαία της Γερμανίας . Συμβολισμός . Και μάλιστα δυνατός .\nΩς εδώ καλά . Πάμε και στα δικά μας . Υπάρχει διαδηλωτής που συμφωνεί με την ελληνική κυβέρνηση ; Προφανώς όχι αλλιώς δεν θα ήταν διαδηλωτής . Γιατί τότε δεν χρησιμοποιεί τον ίδιο συμβολισμό και με την ελληνική σημαία ; Γιατί δεν ξορκίζει το εγχώριο κακό καίγοντας , δίπλα στην Γερμανική σημαία και την Ελληνική , συμβολίζοντας με αυτό τον τρόπο την αντίθεση του στην ελληνική κυβέρνηση και γενικότερα στην εγχώρια πολιτική – θεατρική - σκηνή ;\nΠροφανώς η ελληνική σημαία δεν είναι όπως όλες οι άλλες σημαιούλες . Δεν είναι απλώς ένα σύμβολο . Η ελληνική σημαία είναι η ελληνική μαγκιά , ο ελληνικός τσαμπουκάς , η ελληνική κουτοπονηριά , ο ελληνικός ωχαδερφισμός … Η ελληνική σημαία είναι η Ελλάδα . Δεν καις την Ελλάδα ακόμα και αν είναι για κάψιμο .Τότε είναι σαν να καις τον εαυτό σου παραδεχόμενος τα λάθη σου .\nΚαίγοντας την Ελληνική σημαία σημαίνει ότι παραδέχεσαι ότι για τα χάλια μας ήμαστε οι μόνοι που φταίμε . Παραδέχεσαι ότι οι πολιτικοί που μας κυβέρνησαν στο παρελθόν και συνεχίζουν να μας κυβερνούν δεν ήρθαν ουρανοκατέβατοι χωρίς τη δικιά μας συνεργασία . Παραδέχεσαι ότι η κατασπατάληση των δημόσιων ταμείων είναι ένα θέμα με το οποίο έχουμε σχέση . Παραδέχεσαι ότι οι εμπειρίες του παρελθόντος πέρασαν ξώφαλτσα από δίπλα μας και εμείς συνεχίζουμε να ήμαστε στουρνάρια .\nΤο κάψιμο της ελληνικής σημαίας από τους έλληνες δηλώνει αλλαγή . Παραδοχή των λαθών μας . Ωριμότητα . Γνώση . Αντίθεση με το παρελθόν μας .\nΌσο καίμε τις σημαίες των άλλων δεν παραδεχόμαστε τίποτα . Όταν αυτό θα συμβεί , τότε ίσως , σε κάποια πορεία στο κέντρο της Αθήνας δίπλα στην Γερμανική σημαία λαμπαδιάσει και η Ελληνική . Σαν συμβολική κίνηση .


ΓΝΩΜΗ ΚΙΛΚΙΣ ΠΑΙΟΝΙΑΣ: 11 Μαρ 2016\nΠραγματοποιήθηκε σήμερα 11/03/16 η προγραμματισμένη με πρωτοβουλία του Υπουργού Παιδείας συνάντηση του ΔΣ της ΟΛΜΕ και της ΔΟΕ με την πολιτική ηγεσία του Υπουργείου Παιδείας.\nΕπίσημη επίσκεψη στον Πρόεδρο της Δημοκρατίας κ. Προκόπη Παυλόπουλο πραγματοποίησαν σήμερα το πρωί η Διοικητική Επιτροπή της Κεντρικής Ένωσης Επιμελητηρίων Ελλάδος (ΚΕΕΕ), αποτελούμενη από τον Πρόεδρο κ. Κωνσταντίνο Μίχαλο, τον Α΄ Αντιπρόεδρο κ. Παναγιώτη Παπαδόπουλο, τον Β΄ Αντιπρόεδρο κ. Ιορδάνη Τσώτσο, τον Δ΄ Αντιπρόεδρο κ. Παύλο Τονικίδη, τον Γενικό Γραμματέα κ. Παναγιώτη Αγνιάδη, τον Αναπληρωτή Γενικό Γραμματέα κ. Μιχάλη Ζορπίδη, τον Οικονομικό Επόπτη κ. Γεώργιο Χονδρογιάννη και τον Αναπληρωτή Οικονομικό Επόπτη κ. Ηλία Χατζηχριστοδούλου, καθώς και ο Γενικός Γραμματέας του ΕΒΕΑ κ. Νίκος Σοφιανός και ο Γενικός Γραμματέας του ΕΕΑ κ. Γιάννης Ρεκλείτης.\nΕγκαινιάστηκε η έκθεση εικαστικών ''731 – Γολγοθάς'' στο Κιλκίς\nΓλυπτές συνθέσεις και εικόνες από τα πολεμικά γεγονότα του ελληνοϊταλικού πολέμου σφραγίζουν την πρώτη ατομική έκθεση εικαστικών του εκπαιδευτικού και αυτοδίδακτου γλύπτη Αθανασίου Ν. Κατσιάνη που εγκαινιάστηκε την Τετάρτη 9 Μαρτίου στην Καπναποθήκη της Αυστροελληνικής. Πηγή έμπνευσης της έκθεσης εικαστικών που φέρει τον τίτλο ''731 – Γολγοθάς'' είναι η επιτυχημένη απόκρουση της εαρινής αντεπίθεσης των Ιταλών στο ύψωμα στρατηγικής σημασίας ''731''.\nΠρωτοβουλία Εθελοντικού Δικτύου Υγειονομικών Δομών Κιλκίς για την αντιμετώπιση της προσφυγικής κρίσης.\nΠαρακαλούνται όσοι συνάδελφοι θα ήθελαν να προσφέρουν εθελοντικά τις ιατρικές τους υπηρεσίες για το κέντρο φιλοξενίας προσφύγων του Χέρσου, να το δηλώσουν στην υπεύθυνη ιατρό κα Δήμητρα Χαραλαμπίδου (τηλ: 6977859944, email: dxt@in.gr).\nΜε επιτυχία στέφθηκαν οι αποκριάτικες εκδηλώσεις του Δήμου Κιλκίς σε Κιλκίς σε Δροσάτο και Βαπτιστή. Στην αναπλασμένη περιοχή του Κήπου – Πάρκου γιόρτασαν την Τσικνοπέμπτη πολλοί δημότες. Αντιστάθηκαν στο κρύο με μπόλικο κρασί, γεύθηκαν μεζέδες στα κάρβουνα και λικνίστηκαν στους ρυθμούς του λαϊκού τραγουδιού του συγκροτήματος ''Εμείς και Εσείς''.\nΕκδήλωση για τα τριάντα πέντε χρόνια δράσης και προσφοράς της «ΤΕΧΝΗΣ» Κιλκίς (Video)\nΌχι στην κατάργηση του επιδόματος απομακρυσμένων παραμεθορίων περιοχών για το Κιλκίς\nΥπογράφει ο Σύλλογος Εργαζομένων Ο.Τ.Α. Κιλκίς - Παιονίας\nΞεκίνησε, τον Δεκέμβριο του 2015, ο συντονισμένος αγώνας των εργαζομένων όλων των περιοχών Κιλκίς, Πέλλας, Σέρρες και Δράμα, κατά της Κυβέρνησης που επιθυμεί να τις αποχαρακτηρίσει από παραμεθόριες περιοχές.\nστις 5:45 μ.μ. 1 σχόλιο:\nΑποκριάτικες δράσεις στο 5ο Δημοτικό Σχολείο Κιλκίς - Μια μέρα στην αρχαία Ελλάδα\nΤην Παρασκευή 11 Μαρτίου 2016, αφιερώσαμε το τελευταίο δίωρο της σχολικής ημέρας σε δράσεις αποκριάτικες που ετοίμασαν διάφορες τάξεις.\nΣτην Νυμφαία Κομοτηνής θα βρίσκεται για δεύτερη φορά το αγωνιστικό τμήμα του Αίαντα Κιλκίς την Κυριακή 13 Μαρτίου 2016, για να πάρει μέρος στον δεύτερο Διασυλλογικό αγώνα και open κυκλικής διαδρομής 5000 μέτρων που διοργανώνει ο Θράκας Ιππέας με τρείς αθλητές.\n342 νέες άδειες υπαίθριου πλανόδιου εμπορίου στην Κεντρική Μακεδονία\nΤη χορήγηση 342 νέων αδειών υπαίθριου πλανόδιου εμπορίου στο σύνολο της Κεντρικής Μακεδονίας ενέκρινε στη χτεσινή συνεδρίασή του το Περιφερειακό Συμβούλιο Κεντρικής Μακεδονίας.\nΕπισκέψεις σχολείων τον Φεβρουάριο στην Δημόσια Κεντρική Βιβλιοθήκη Κιλκίς\nΤον Φεβρουάριο την Δημόσια Κεντρική Βιβλιοθήκη Κιλκίς επισκέφτηκαν επτά τμήματα σχολείων της Πρωτοβάθμιας και Δευτεροβάθμιας εκπαίδευσης.\nΤι λέει η Δημοκρατική Συμπαράταξη για το Νοσοκομείο Κιλκίς\nΔελτίο τύπου Δημοκρατικής Συμπαράταξης\n«Η χελιδόνα η Φενέλη και ο Αλήτης ο σπουργίτης» της Ελένης Γκιργκινούδη στη Δημόσια Κεντρική Βιβλιοθήκη Κιλκίς\nΤην Παρασκευή 18 Μαρτίου 2016, ώρα 18:00 στη Δημόσια Κεντρική Βιβλιοθήκη Κιλκίς φιλοξενείται η συγγραφέας Ελένη Γκιργκινούδη η οποία θα αφηγηθεί το παραμύθι της: «Η χελιδόνα η Φενέλη και ο Αλήτης ο σπουργίτης».\nΑίας Κιλκίς - Βόλεϊ: Προπόνηση προεθνικής παγκορασίδων της ΕΣΠΕΜ\nΤην Τρίτη 8 Μαρτίου 2016 πραγματοποιήθηκε στα Γιαννιτσά η προπόνηση της Προεθνικής ομάδας Παγκορασίδων της ΕΣΠΕΜ, από τον Ομοσπονδιακό προπονητή της Εθνικής Κορασίδων κ. Φλώρο Δημήτριο και τον ΠΟΠ Μακεδονίας κ. Τράιο Ανέστη. Στην προπόνηση ήταν παρούσες και συμμετείχαν όλες οι αθλήτριες που κάλεσε η ΕΣΠΕΜ μεταξύ των οποίων και οι τρεις νεαρές αθλήτριες του ΑΙΑΝΤΑ Κιλκίς Καντίδου Δέσποινα, Κώστογλου Σταυρούλα και Κώστογλου Σοφία.\nΑποτελεί ένα πολύ συχνά χρησιμοποιούμενο μηχάνημα εκγύμνασης, καθώς το ελλειπτικό αποτελεί ίσως μετά το διάδρομο μια από τις πιο συχνές επιλογές για αερόβια γυμναστική με όργανο. Αποτελεί ουσιαστικά ενα “υβριδικό” μηχάνημα γυμναστικής που συνδυάζει το διάδρομο, το stepper και το στατικό ποδήλατο. Αποτελείται απο ενα κάθετο τροχό σε σχήμα ωοειδές, στον οποίο είναι προσαρτημένα τα πεντάλ για τα πέλματα και απο δυο βραχίονες για τα χέρια οι οποίοι κινούνται ανεξάρτητα ο ένας απο τον άλλο. Το σύστημα κάθετου τροχού και πεντάλ προσδίδει μια ελλειπτική κίνηση στα κάτω άκρα κατα την άσκηση.\nΕτικέτες Αθλητικά, ΜΑΥΡΟΓΕΝΙΔΗΣ\nΗ διαδρομή μεταξύ Ευζώνων και Θεσσαλονίκης είναι γνωστή στους βορειοελλαδίτες, αφού λίγο-πολύ οι περισσότεροι έχουν διέλθει από αυτό το δρόμο. Μέχρι να ζήσουμε το προσφυγικό πρόβλημα, το γνωστότερο σημείο ήταν ο μεθοριακός τελωνειακός σταθμός των Ευζώνων, ενώ την Ειδομένη την ξέραμε για το Σιδηροδρομικό τελωνειακό σταθμό και βρίσκεται ακριβώς δίπλα σε απόσταση 2-3 χιλιομέτρων.\n- Μαμά, μαμά … στο σχολείο θα έχουμε πάρτι με θέμα τους Θεούς του Ολύμπου. Θα είμαι ο Ερμής ο φτεροπόδαρος, ο αγγελιοφόρος των Θεών!\n- Μπράβο παιδί μου … και εις ανώτερα!!! Του χρόνου Δίας…\n- Δε μου αρέσει ο Δίας … ήταν γέρος. Πρέπει να δούμε φωτογραφίες …. πως ήταν ο Ερμής για να φτιάξουμε στολή!\nΥπογράφει η Αριστερή Κίνηση Εργαζομένων ΟΑΕΕ\nΕίναι εμφανές ότι στην Ευρώπη διαμορφώνεται µια νέα, πολύ σκληρή κατάσταση µε στόχο τα θύματα πολέμου. Όσοι δεν πνίγονται ή δεν «μπλοκάρονται» από το ΝΑΤΟ και τη Frontex, θα µένουν εγκλωβισμένοι σε στρατόπεδα συγκέντρωσης. «Μακριά από µας κι ας γίνει πρόβλημα των άλλων» είναι η γραµµή που υιοθετεί η µία κυβέρνηση µετά την άλλη, υψώνοντας φράχτες παντού.\nΕτικέτες Πολιτικά, ΠΡΟΣ\nΖαγοράκης και όχι μόνον: "Οφείλετε συγγνώμη στον Σαββίδη"\nΥπογράφει ο Δημήτρης Μπουντουτσίδης\nΑκόμη και ΦΙΛΟΞΕΝΟΥΜΕΝΟΣ να ήταν ο Σαββίδης, που δεν είναι.\nΕίναι και ΕΛΛΗΝΑΣ και ΕΠΕΝΔΥΤΗΣ, ενώ εσύ αμείβεσαι από επιχειρήσεις άλλων κύριε ΓΙΑΝΝΙΚΟ.\nΒαθμολογική διάρθρωση θέσεων και σύστημα προαγωγών εκπαιδευτικών\nΥπογράφει η Κυριακή Ματσακίδου\nΑιρετός του ΠΥΣΔΕ ν. Κιλκίς, εκπρόσωπος των Συνεργαζόμενων\nΕκπαιδευτικών Κινήσεων (ΣΥΝΕΚ)\nΟι θέσεις των κατηγοριών Πανεπιστημιακής Εκπαίδευσης (ΠΕ), Τεχνολογικής Εκπαίδευσης (TE), Δευτεροβάθμιας Εκπαίδευσης (ΔΕ) και Υποχρεωτικής Εκπαίδευσης (ΥΕ) κατατάσσονται σε πέντε (5) συνολικά βαθμούς ως ακολούθως:\nΚΚΕ: Άμεσα μέτρα για τη διαβίωση των προσφύγων στο Κιλκίς\nΤην ώρα που ο αριθμός των προσφύγων αυξάνεται συνεχώς στην Ειδομένη και συνολικά στην ΠΕ Κιλκίς, η πολιτική των κλειστών συνόρων της Ευρώπης επιβραβεύεται και γίνεται επίσημη πολιτική της ΕΕ, με βάση τις πρόσφατες αποφάσεις της Συνόδου Κορυφής.\nΕτικέτες ΚΚΕ, Πολιτικά, ΠΡΟΣΦΥΓΕΣ\nΤίμησε την Ημέρα της Γυναίκας ο Σϋλλογος Γυναικών Κιλκίς (Μέλος ΟΓΕ)\nΕνθουσιασμένοι και εμφανώς συγκινημένοι ένιωσαν όσοι παρακολούθησαν την εκδήλωση τιμής της 8ης Μάρτη, Παγκόσμιας Μέρας της γυναίκας, που πραγματοποιήθηκε στην αίθουσα του Εργατικού Κέντρου Κιλκίς, από το Σύλλογο Γυναικών Κιλκίς.


Καλοκαίρι σημαίνει βιβλία! Οι ..\nΛιπαρά μαλλιά, πιτυρίδα και τριχόπτωση. Αντιμετώπι...\nΌσο κι αν φροντίζουμε τα μαλλιά μας, υπάρχουν ορισμένα προβλήματα που επιμένουν και μπορούν να μας ταλαιπωρήσουν για καιρό.\nΗ έντονη λιπαρότητα, η τριχόπτωση και η πιτυρίδα είναι μερικά από αυτά. Παρότι μπορεί να επιμείνουν και να μας ταλαιπωρήσουν, υπάρχει τρόπος να τα αντιμετωπίσουμε.\nΑυτά τα δύο κάνουν συχνά κοινή εμφάνιση. Αν δεν υπάρχει κάποιος ιατρικός λόγος, άγχος, ορμονική διαταραχή ή κακή διατροφή, η χρήση των κατάλληλων προϊόντων θα βοηθήσει πολύ στη μείωση της λιπαρότητας και της πιτυρίδας. Σταδιακά θα απαλλαγείτε και από την ενοχλητική φαγούρα στο τριχωτό της κεφαλής.\nTip! Ήρθε η ώρα να δοκιμάσετε τα ξηρά σαμπουάν. Τα εφαρμόζετε στην ρίζα σας, χωρίς να λουστείτε και τα μαλλιά σας θα δείχνουν όμορφα σαν να βγήκατε μόλις από το μπάνιο.\nΠροσπαθήστε να αποφεύγετε το καθημερινό λούσιμο, καθώς όσο περισσότερο λούζεστε τόσο περισσότερο σμήγμα θα παράγεται. Επιλέξτε ένα καλό σαμπουάν για λιπαρά μαλλιά και μαλλιά που έχουν πιτυρίδα και εφαρμόστε μια μικρή ποσότητα κάνοντας απαλές κυκλικές κινήσεις. Μη τρίβετε έντονα τα μαλλιά σας κι αποφύγετε το πολύ ζεστό νερό όταν τα ξεπλένετε. Το κρύο νερό θα βοηθήσει να κλείσουν οι πόροι, Να πιάνετε τα μαλλιά σας αλογοουρά με ένα υφασμάτινο λαστιχάκι για να μην σπάνε. Έτσι θα αποφεύγετε να τα πιάνεται συνεχώς με τα χέρια σας.\nΓια εμφανή κι άμεσα αποτελέσματα, εντάξτε στην εβδομαδιαία ρουτίνα περιποίησης των μαλλιών σας μια μάσκα κι ένα προϊόν απολέπισης. Η μάσκα θρέφει τα μαλλιά, ενώ με την απολέπιση θα απομακρύνετε ρύπους και υπολείμματα των προϊόντων styling που επιβαρύνουν την λιπαρότητα και την πιτυρίδα.\nΗ λιπαρότητα και η πιτυρίδα μπορεί να προκαλέσουν έντονη κι ενοχλητική φαγούρα. Ένα σαμπουάν με φυσικά συστατικά και βιταμίνη Ε θα σας ανακουφίσει πάρα πολύ, καθώς θα καταπραΰνουν άμεσα τον ερεθισμό στο τριχωτό της κεφαλής.\nΗ πιτυρίδα προκαλείται από διάφορες αιτίες. Χρησιμοποιώντας όμως ένα ειδικό σαμπουάν δεν θα αφαιρέσουμε μόνο την ήδη υπάρχουσα πιτυρίδα, αλλά θα αποτρέψουμε την επαναδημιουργία της!\nΚαι η τριχόπτωση μπορεί να οφείλεται σε διαφορετικές αιτίες. Μπορείτε να την αντιμετωπίσετε με σαμπουάν που διεγείρουν και θρέφουν την ρίζα, αμπούλες που θα βοηθήσουν να αναπτυχθούν νέες τρίχες και τονωτικά μαλλιών, καθώς και εξειδικευμένες θεραπείες. Με την συστηματική χρήση τέτοιων προϊόντων τα μαλλιά σας θα γίνουν πιο υγιή, με περισσότερο όγκο.


Κ. Αρβανιτόπουλος: Κενά ίσως τις πρώτες μέρες, μετά θα καλυφθούν\nΤα βήματα για τον εξορθολογισμό του ακαδημαϊκού Χάρτη\nΟ Κ. Αρβανιτόπουλος, επανέλαβε την ανάγκη εξορθολογισμού του ακαδημαϊκού χάρτη της χώρας.\nΌπως είπε, ήδη έχει ξεκινήσει μία μελέτη στην οποία θα οριστούν τα ακαδημαϊκά κριτήρια και στη συνέχεια θα υπάρξει διάλογος μέσα στον Οκτώβριο ώστε τον Δεκέμβριο να υπάρξουν σχετικές αποφάσεις.\n«Πρέπει να κάνουμε δυο πράγματα, να δούμε μία σειρά ακαδημαϊκών κριτηριών και πώς θα ενώσουμε την τριτοβάθμια εκπαίδευση, με το στρατηγικό σχεδιασμό της χώρας. Να δούμε πέρα από τις ανθρωπιστικές σπουδές, πως θα δίνουμε έμφαση σε γνωστικά αντικείμενα που ενισχύουν τους τομείς που έχουμε θέσει ως αναπτυξιακούς σε αυτή τη χώρα»\nΌσον αφορά στην αλλαγή του εξεταστικού την τοποθέτησε χρονικά για το 2016-2017\n«Θα πρέπει να συζητήσουμε για το εξεταστικό, μετά τις αλλαγές στην τριτοβάθμια, μετά να προχωρήσουμε στο σχέδιο «Αθηνά», να τελειώσουμε μετά με τις αλλαγές στο Λύκειο και μετά να συζητήσουμε για το εξεταστικό».\nΑναφερόμενος στο θέμα των μουσουλμάνων ξεκαθάρισε ότι προστίθενται στον αριθμό των εισακτέων και όπως είπε, αυτό βοηθά στην ενσωμάτωση τους στην ελληνική κοινωνία.\nΟι μουσουλμάνοι είναι Ελληνες πολίτες και επειδή μας ενδιαφέρει η ενσωμάτωσή τους, αυτό μπορεί να γίνει μόνο αν γίνουν μέτοχοι της ελληνικής παιδείας. Ετσι, προστίθενται στον αριθμό των εισακτέων.\nΓια τη βάση του 10 είπε ότι «είναι κάτι υπό μελέτη», ενώ όσον αφορά στην αξιολόγηση των εκπαιδευτικών την χαρακτήρισε αναγκαία, ξεκαθαρίζοντας ότι δεν πρόκειται για πειθαρχικό έλεγχο.\nΚατά την εκτίμηση του, η συντριπτική πλειοψηφία των εκπαιδευτικών, την θέλουν και όπως είπε, θα πρέπει να διασφαλιστεί ότι αυτή θα γίνει με αντικειμενικά κριτήρια.\n«θα βάλουμε ένα ερωτηματολόγιο στη διαδικτυακή πύλη του υπουργείου. Κατ αρχήν θέλουμε συνολική αξιολόγηση του εκπαιδευτικού συστήματος, και μαζί των εκπαιδευτικών. Πρέπει να διασφαλιστεί πως θα γίνει με ανοιχτά και αδιάβλητα κριτηρια. Δεν είναι πειθαρχικός έλεγχος, αλλά βοηθά να καλυφθούν οι αδυναμίες και να προχωρήσουμε»\nΑναφορικά με το νέο νόμο στην ανώτατη εκπαίδευση, δήλωσε ότι «εγιναν αλλαγές και ρυθμίσεις για την εφαρμογή του νόμου που είχε ψηφιστεί για την τριτοβάθμια εκπαίδευση, αναφορικά με την εκλογή του συμβουλίου. Εμείς φέραμε μια αυστηρή ρύθμιση για να μπορέσει να εφαρμοστεί το διοικητικό σκέλος του νόμου.\nΤελευταία τροποποίηση στις Τρίτη, 28 Αυγούστου 2012 11:28\nΤελευταία τροποποίηση στις Τρίτη, 28 Αυγούστου 2012 11:27\n-Σε εξέλιξη πυρκαγιά στο όρος Όθρυς στη Στυλίδα, υπό μερικό έλεγχο η φωτιά στη θέση Κιάφα στο Κορωπί. Μάχη των πυροσβεστών με τις φλόγες σε Λευκάδα, Ζάκυνθο, Χαλκιδική, Έδεσσα, Βέροια, Αρκαδία, Λακωνία, και Σκάλα Ωρωπού.\n-Υπό μερικό έλεγχο οι φωτιές σε Πήλιο, Αλεξανδρούπολη και Ασπροβάλτα Θεσσαλονίκης, όπου υπέστησαν ζημιές 3 σπίτια. Το έργο της κατάσβεσης δυσχεραίνουν οι πολύ ισχυροί άνεμοι.\n-Μηνυτήρια αναφορά για τη διερεύνηση των καταγγελιών περί εμπρησμού στη Ζάκυνθο, καταθέτουν σήμερα οι Ανεξάρτητοι Έλληνες.\n-Προθεσμία για να απολογηθεί αύριο, με υπόμνημα, πήρε ο 24χρονος που κατηγορείται για 14 εμπρησμούς στη Χίο. Πίστωση 300.000 ευρώ για την αποκατάσταση ζημιών στο οδικό δίκτυο του νησιού, διαθέτει το Υπουργείο Ανάπτυξης.\n-Ισχυρή έκρηξη αυτοσχέδιου μηχανισμού σημειώθηκε τα ξημερώματα σε ΑΤΜ υποκαταστήματος της Εθνικής Τράπεζας στην οδό Ρήγα Φεραίου στο Ίλιον. Από την έκρηξη προκλήθηκαν υλικές ζημιές σε παρακείμενα σπίτια, καταστήματα και αυτοκίνητα.\n-Σε ισχύ τίθεται και πάλι από τις 3 Σεπτεμβρίου το μέτρο του δακτυλίου στο κέντρο της Αθήνας, με διαφοροποιήσεις, όμως, φέτος, όσον αφορά στα νέα οχήματα αντιρρυπαντικής τεχνολογίας.\n-Στη Συρία, τουλάχιστον 62 νεκρούς άφησαν οι χθεσινές επιδρομές κυβερνητικών αεροσκαφών, στα ανατολικά προάστια της Δαμασκού, όπως καταγγέλλει η αντιπολίτευση. Τουλάχιστον 7.000 Σύροι πρόσφυγες, είναι καθηλωμένοι στα σύνορα με την Τουρκία- η οποία ζητεί δημιουργία «ασφαλούς ζώνης» εντός της Συρίας, υπό την εποπτεία του ΟΗΕ. Εν τω μεταξύ, ο νέος πρόεδρος της Αιγύπτου Μοχάμεντ Μόρσι ετοιμάζει πρωτοβουλία για επίλυση της κρίσης στη Συρία, καλώντας τους συμμάχους του καθεστώτος Ασάντ να συμβάλουν ώστε να απομακρυνθεί από την εξουσία.\n-Μεγάλες πυρκαγιές μαίνονται στη δυτική Σερβία, ενώ η Ρωσία απέστειλε, εναέρια μέσα για βοήθεια. Αντιμέτωπες με μεγάλες πυρκαγιές βρίσκονται επίσης Κροατία, Μαυροβούνιο και Βοσνία.\n-Στις ΗΠΑ, ενισχυμένη σε τυφώνα, η τροπική καταιγίδα Ισαάκ προσεγγίζει τις παράκτιες περιοχές μεταξύ της Φλόριντα και της Λουιζιάνα, τις οποίες ήδη έχουν εκκενώσει οι αρχές.\n-Τουλάχιστον 34 Κινέζοι ψαράδες αγνοούνται μετά το ναυάγιο δύο αλιευτικών σκαφών, ανοιχτά της Νότιας Κορέας, που πλήττεται από τον τυφώνα Μπολαβέν, τον χειρότερο των τελευταίων 60 χρόνων.\n-Χωρίς τις αισθήσεις του ανασύρθηκε, απογευματινές ώρες χθες, από τη θαλάσσια περιοχή έμπροσθεν ξενοδοχείου «ΞΕΝΙΑΣ» Βόλου, 79χρονος. Ο άτυχος άνδρας διεκομίσθη με ασθενοφόρο όχημα του ΕΚΑΒ στο Γενικό Νοσοκομείο βόλου «ΑΧΙΛΛΟΠΟΥΛΕΙΟ», όπου διαπιστώθηκε ο θάνατός του, ενώ παραγγέλθηκε η διενέργεια νεκροψίας- νεκροτομής.\n-Ενημερώθηκε, απογευματινές ώρες χθες, η Λιμενική Αρχή Λευκάδας, ότι ένας άνδρας παρασύρεται από τα κύματα στη θαλάσσια περιοχή «ΑΓΙΟΥ ΝΙΚΗΤΑ» Λευκάδας με κατεύθυνση τα βράχια. Άμεσα στην περιοχή έσπευσε προσωπικό της οικείας Λιμενικής Αρχής με περιπολικό όχημα, καθώς και πλωτό περιπολικό και έπειτα από προσπάθειες ανέσυραν στην ακτή τον ανωτέρω. Του παρασχέθηκαν οι πρώτες βοήθειες από πλήρωμα ΕΚΑΒ, ωστόσο δεν κατέστη εφικτή η ανάνηψή του. Πρόκειται για άνδρα, ηλικίας 55 ετών περίπου, άρτιας και εύσωμης σωματικής διάπλασης με καστανά μακριά μαλλιά. Ο ανωτέρω διεκομίσθη με ασθενοφόρο του ΕΚΑΒ στο Γ.Ν. Λευκάδας όπου διαπιστώθηκε ο θάνατός του.\n-Ενημερώθηκε, απογευματινές ώρες χθες, η Λιμενική Αρχή Λευκάδας ότι στην παραλία «ΑΜΜΟΔΟΥΛΑ» Αγίου Νικήτα Λευκάδας (ανάμεσα παραλία Κάθισμα και Μύλοι Αγίου Νικήτα) έχουν εγκλωβιστεί επί της παραλίας 3 αλλοδαποί λόγω δυσμενών καιρικών συνθηκών. Προσωπικό της οικείας Λιμενικής Αρχής με περιπολικό όχημα έσπευσαν στο σημείο, ενώ ζητήθηκε και η συνδρομή της Πυροσβεστικής Υπηρεσίας με αποτέλεσμα τον απεγκλωβισμό τους. Οι 3 αλλοδαποί είναι καλά στην υγεία τους.\n-Συνελήφθησαν, πρώτες πρωινές ώρες σήμερα, εντός του λιμένα εξωτερικού Ηγουμενίτσας από προσωπικό του Κλιμακίου Ειδικών Αποστολών της οικείας Λιμενικής Αρχής, 63χρονος οδηγός αυτοκινούμενου τροχόσπιτου και η 47χρονη συνοδηγός του, διότι μετέφεραν στην τουαλέτα του παραπάνω οχήματος, 5 αλλοδαπούς, στερούμενους ταξιδιωτικών εγγράφων, με σκοπό την παράνομη έξοδό τους από τη χώρα, οι οποίοι επίσης συνελήφθησαν.\n-Συνελήφθησαν, πρώτες πρωινές ώρες σήμερα, εντός του λιμένα εξωτερικού Ηγουμενίτσας από προσωπικό της οικείας Λιμενικής Αρχής, 4 αλλοδαποί, στερούμενοι ταξιδιωτικών εγγράφων.\n-Συνελήφθησαν, πρώτες πρωινές ώρες σήμερα, στο νότιο λιμένα της Πάτρας, από προσωπικό της Υποδ/νσης Ασφαλείας Πατρών/ Τμήμα Αλλοδαπών, πριν την επιβίβασή τους σε Ε/Γ-Ο/Γ πλοία με προορισμό την Ιταλία, 2 αλλοδαποί, διότι κατείχαν και επέδειξαν πλαστά ταξιδιωτικά έγγραφα με σκοπό την παράνομη έξοδό τους από τη χώρα.\n-Ενημερώθηκε βραδινές ώρες χθες, η Λιμενική Αρχή Πάργας, για μηχανική βλάβη του Ε/Π-Θ/Γ-Α/Ψ «ΑΠΟΛΛΩΝ» Ν. Πειραιά 8143 στη θαλάσσια περιοχή «ΒΑΛΤΟΥ» Πάργας με 7 αλλοδαπούς επιβαίνοντες. Άμεσα στη περιοχή έσπευσε το Ε/Γ - Τ/Ρ «ΚΩΣΤΑΣ» Λ.Π. 158 με επιβαίνοντα προσωπικό της οικείας Λιμενικής Αρχής καθώς και το Ε/Γ - Τ/Ρ «ΠΑΡΓΑ ΕΞΠΡΕΣ» Λ.Π. 678 το οποίο εντόπισε και ρυμούλκησε με ασφάλεια το «ΑΠΟΛΛΩΝ» στο καταφύγιο του «ΒΑΛΤΟΥ» Πάργας. Από το περιστατικό δεν υπήρξε τραυματισμός, ενώ δεν παρατηρήθηκε θαλάσσια ρύπανση. Από την Λιμενική Αρχή Πάργας απαγορεύτηκε ο απόπλους του ανωτέρω σκάφους μέχρι προσκόμισης βεβαιωτικού αξιοπλοΐας.\nΤελευταία τροποποίηση στις Τρίτη, 28 Αυγούστου 2012 10:19\neragr2html v1.00 run on Tuesday, 28 August 2012 - 8:50:07 UTC


Τέλος τα κλειδιά από τα σπίτια | ΦΩΝΗ ΤΩΝ ΓΕΓΟΝΟΤΩΝ\nHome / ΠΕΡΙΕΡΓΑ / ΣΠΙΤΙ / Τέλος τα κλειδιά από τα σπίτια\nΤέλος τα κλειδιά από τα σπίτια\nQueer Shadow 5:00 μ.μ. ΠΕΡΙΕΡΓΑ , ΣΠΙΤΙ Edit\nΗ εταιρεία με την επωνυμία Kiwi πρόσφατα συγκέντρωσε περίπου 4 εκατομμύρια ευρώ από δωρεές, ενώ τουλάχιστον 15.000 άνθρωποι χρησιμοποιούν ήδη το σύστημά της στο Βερολίνο. «Το άνοιγμα μιας πόρτας από απόσταση αλλά και τα hands-free δεν είναι κάτι το καινούριο, ωστόσο η τεχνολογία αυτή δεν είναι διαθέσιμη για τις κατοικίες», δήλωσε στο βρετανικό περιοδικό Wired ο Κάρστεν Νόλινγκ, επικεφαλής πωλήσεων της εταιρείας. Το σύστημα που έχει αναπτύξει η Kiwi είναι παρόμοιο με αυτά που χρησιμοποιούνται σε αυτοκίνητα και επαγγελματικά γραφεία και βασίζεται σε ένα κλειδί RFID καθώς και τη ειδική πόρτα εισόδου.\nΌπως αναφέρεται στο δημοσίευμα του Wired, η εγκατάσταση του συστήματος αυτού είναι ιδιαίτερα εύκολη, ενώ παρέχει τη δυνατότητα στον χρήστη να ανοίγει την κεντρική είσοδο της κατοικίας του από απόσταση μέσω ειδικής εφαρμογής που μπορεί να κατεβάσει στο κινητό του. Το ηλεκτρονικό κλειδί δεν χρειάζεται καν να ακουμπήσει πάνω στην πόρτα, αφού ενεργοποιείται αυτόματα ακόμα και από απόσταση 3 μέτρων, μόλις το σύστημα ανιχνεύσει ότι ο χρήστης πλησιάζει στην είσοδο, όπως μετέδωσε το Αθηναϊκό Πρακτορείο. Μέχρι στιγμής έχουν εγκατασταθεί στο Βερολίνο 1.300 πόρτες με το σύστημα της Kiwi, ενώ 400 επιπλέον πρόκειται να εγκατασταθούν στο Αμβούργο το προσεχές διάστημα.\nΟ Νόλινγκ δήλωσε ότι η τεχνολογία που χρησιμοποιείται δεν είναι δυνατό να παραβιαστεί από επιθέσεις χάκερς αφού η εταιρεία έχει συνεργαστεί με ειδικούς για τη δημιουργία ενός ασφαλούς συστήματος. Όπως υποστηρίζει ο Νόλινγκ, η τεχνολογία της Kiwi είναι περισσότερο ασφαλής σε σχέση με τα ήδη υπάρχοντα συστήματα ηλεκτρονικών κλειδιών που χρησιμοποιούνται σε αυτοκίνητα και επαγγελματικά γραφεία. Επιπλέον, η εφαρμογή για τα κινητά τηλέφωνα επιτρέπει στους χρήστες να ανοίξουν την πόρτα της κατοικίας τους όπου κι αν βρίσκονται, σε οποιοδήποτε μέρος στον κόσμο.


pisoglendis: Χαζεύοντας στα αγαπημένα μου blog 2\nΧαζεύοντας στα αγαπημένα μου blog 2\nΠώς να είστε γκέι (4) – With 100% genuine boy tears\nΗ γκέι επιθυμία τυπικά αποζητά ικανοποίηση, και την βρίσκει, στην μοναχική queer ευχαρίστηση. Αυτός είναι ο λόγος που η γκέι επιθυμία είναι συχνά ο εχθρός της γκέι κοινωνικότητας.\nΤα συναισθήματα που επενδύουν οι γκέι άντρες στα μιούζικαλ του Μπρόντουεη, όπως και τα συναισθήματα που ελευθερώνονται από αυτά, είναι καλύτερο να τα απολαμβάνεις εντελώς μόνος σου. Είναι σαν στο σπίτι τους μέσα στην ιδιωτικότητα, τη μυστικότητα, την απομόνωση, τη μοναξιά και τη φαντασία. Η ερημιά στην οποία ανθούν δεν είναι σημάδι της ευθραυστότητάς τους, αλλά μαρτυρία της πεισματικής αυτονομίας τους. Γιατί αυτή η ερημιά είναι ο τόπος όπου έχουν συντηρήσει τους εαυτούς τους, και συντήρησαν την λαβή τους στο γκέι υποκείμενο, από την παιδική ηλικία.\nΔεν είναι απορίας άξιο, λοιπόν, που οι απολαύσεις που είναι περιδεμένες με αυτές τις μοναχικές μεταφορές παραμένουν απολύτως αυτάρκεις και δεν απαιτούν καμία συμπλήρωση από εξωτερικές πηγές, όπως π.χ. από άλλους ανθρώπους. Δεν είναι απορίας άξιο ότι είναι εμφατικά δυσάγωγες στην σεξουαλική συναλλαγή.\nΔεν αφορούν το να είσαι με οποιονδήποτε άλλο. Αφορούν το να είσαι ολομόναχος με τα όνειρά σου.\nΑυτά τα όνειρα μπορεί να πάρουν τη μορφή ενός καημού για ένα boyfriend, αλλά κλείνουν το δρόμο για να το αποκτήσεις.\nDavid M. Halperin, “How To Be Gay”\nΑναρτήθηκε από george tsitiridis στις 1:01 π.μ.


ΦΥΣΙΚΗ Γ΄ΛΥΚΕΙΟΥ: Επανάληψη ΘΕΜΑ 4ο\nΣτην παραπάνω διάταξη η σανίδα Σ 1 έχει μάζα m 1 = 21 kg και μεγάλο μήκος , το σώμα Σ 2 έχει μάζα m 2 = 8 kg και για την τροχαλία δίνονται Μ = 2 kg , I = M R 2 / 2 . Τα σώματα Σ 1 , Σ 2 είναι δεμένα μεταξύ τους με αβαρές νήμα το οποίο περνά από την περιφέρεια της τροχαλίας και το Σ 2 δεμένο στο άκρο του ιδανικού ελατηρίου σταθεράς Κ = 160 Ν / m ,του οποίου το άλλο άκρο είναι ακλόνητα δεμένο στο στέλεχος που βρίσκεται καρφωμένο στη σανίδα . Τριβές δεν υπάρχουν.\nΑρχικά το σύστημα ηρεμεί με το νήμα τεντωμένο και το ελατήριο στο φυσικό του μήκος . Τη στιγμή t = 0 ασκούμε στη σανίδα την οριζόντια δύναμη που φαίνεται στο σχήμα, με μέτρο που μεταβάλλεται με την παραμόρφωση d του ελατηρίου από το φυσικό του μήκος , ώστε F = 320 d + 7,5 ( S I ) . Παρατηρούμε ότι τα σώματα κινούνται με σταθερή επιτάχυνση και το νήμα δεν ολισθαίνει στην περιφέρεια της τροχαλίας .\nα) Να υπολογίσετε την επιτάχυνση των σωμάτων Σ 1 , Σ 2 .\nβ) Τη χρονική στιγμή που το μέτρο της δύναμης είναι 71,5 Ν , να υπολογίσετε την κινητική ενέργεια της τροχαλίας.\nγ) Τη χρονική στιγμή t =√5/2 s , καταργούμε τη δύναμη , κόβουμε το νήμα και ακινητοποιούμε ακαριαία τη σανίδα . Να υπολογίσετε το πλάτος της α α τ που θα εκτελέσει το σύστημα ελατηρίου – Σ 2 .\nδ) Όταν το Σ 2 βρεθεί στη μέγιστη θετική απομάκρυνση από τη θέση ισορροπίας του ( t = 0 ) , αρχίζει να επιδρά δύναμη απόσβεσης της μορφής F / = - b υ , οπότε το πλάτος της ταλάντωσης μειώνεται εκθετικά με το χρόνο . Θεωρούμε ότι η περίοδος της φθίνουσας ταλάντωσης είναι ίση με την περίοδο της ελεύθερης αμείωτης ταλάντωσης του συστήματος. Μετά από 5 πλήρεις ταλαντώσεις , το έργο της δύναμης απόσβεσης είναι – 975/128 J . Να υπολογίσετε τη σταθερά Λ της ταλάντωσης .


Καταγγειλτε blog: Οι επιστήμονες αποκαλύπτουν πώς εξαφανίστηκε η βιβλική πόλη του Αρμαγεδδώνα\nΟι επιστήμονες αποκαλύπτουν πώς εξαφανίστηκε η βιβλική πόλη του Αρμαγεδδώνα\nΟι πρώτοι ανθρώπινοι οικισμοί στις πλαγιές του ισραηλινού λόφου Μεγιδδώ, όπου βρισκόταν η αρχαία μητρόπολη, χρονολογούνται πριν από 6.000 χρόνια.\nΜια ομάδα Βρετανών αρχαιολόγων αποκάλυψε πως η πόλη ήταν χτισμένη στον ισραηλινό λόφο Μεγιδδώ, η βιβλική πόλη του Αρμαγεδδώνα, καταστράφηκε πριν από 3.000 χρόνια, αναφέρει η ιστοσελίδα LiveScience . Η αιτία ήταν μια τεράστια πυρκαγιά που την κατέστρεψε εντός 2-3 ωρών.\nΗ πόλη, που βρίσκεται σήμερα στο βόρειο Ισραήλ, ήταν ένα από τα κέντρα του αρχαίου πολιτισμού. Οι πρώτοι οικισμοί στις πλαγιές του Μεγιδδώ, όπου βρισκόταν αυτή η αρχαία μητρόπολη, εμφανίστηκαν, περίπου, 6.000 χρόνια πριν και, περίπου, πριν από 5.000 χρόνια έγινε το κέντρο της αιγυπτιακής επιρροής στη Μέση Ανατολή.\nΓια να μελετήσουν γιατί η πόλη καταστράφηκε σε τόσο σύντομο χρονικό διάστημα, οι ερευνητές έφτιαξαν τούβλα από άμμο, άχυρο και νερό, παρόμοια με εκείνα που χρησιμοποιήθηκαν για την κατασκευή των σπιτιών της αρχαίας πόλης. Αφού αποξηράνθηκαν σε καλούπια μετά τα έβαλαν σε φούρνο όπου η θερμοκρασία έφτανε τους 600 βαθμούς Κελσίου. Όπως εκτιμάται σ΄ αυτούς τους βαθμούς είχε φτάσει η θερμοκρασία εξαιτίας της τεράστιας φωτιάς που ξέσπασε και κατέστρεψε ολοσχερώς την πόλη το λόγου της Μεγιδδώ. Έτσι υπολόγισαν ότι η πόλη έγινε στάχτη εντός 2 ή 3 ωρών.\nΗ μελέτη δεν απέδειξε γιατί η πόλη κάηκε τόσο γρήγορα, αλλά έδειξε ότι αυτό το οποίο θα μπορούσε να είχε συμβεί είναι η αστραπιαία εξάπλωση της πυρκαγιάς να σχετίζεται με το γεγονός ότι οι περισσότερες στέγες ήταν φτιαγμένες από άχυρο, αλλά και από το γεγονός ότι τα σπίτια είχαν ξύλινα δοκάρια, υφάσματα και άλλα υλικά.\nΟι αρχαιολόγοι υποστηρίζουν ότι η έρευνα μπορεί να χρησιμοποιηθεί ως εργαλείο για να εκτιμηθεί πόσο πυρκαγιές συνέβαλαν στην καταστροφή άλλων οικισμών.\nΕτικέτες ΑΡΧΑΙΟΛΟΓΙΑ κ.α, Διεθνή


Βαρκελώνη 4 ημέρες – Χριστούγεννα – Leto Travel\nΒαρκελώνη 4 ημέρες – Χριστούγεννα\nΙσχύει έως: 23/12/2013\nΗμέρα 1 Εκδρομής : Αθήνα – Βαρκελώνη :\nΣυγκέντρωση στο αεροδρόμιο Αθηνών και αφού περάσουμε τον απαραίτητο έλεγχο εισιτηρίων είμαστε έτοιμοι να πάρουμε και πτήση για την πρωτεύουσα της Καταλονίας, τη Βαρκελώνη. Άφιξη στην Βαρκελώνη, συνάντηση με τον συνοδό – ξεναγό μας και μεταφορά στο ξενοδοχείο μας. Παραλαβή και τακτοποίηση στα δωμάτιά μας, και χρόνος ελεύθερος για ξεκούραση. Το βράδυ είναι στη διάθεσή σας για να γνωρίσετε την νυχτερινή ζωή της πόλης. Ο συνοδός – ξεναγός σας είναι στην διάθεσή σας για να σας ενημερώσει για την διασκέδασή σας και τον πρώτο σας περίπατο στην πόλη. Διανυκτέρευση.\nΗμέρα 2 Εκδρομής : Βαρκελώνη – Ξενάγηση πόλης :\nΠρωινό στο ξενοδοχείο μας και στην συνέχεια αναχωρούμε την περιήγηση μας από τον λόφο Μονζουίκ, όπου θα απολαύσουμε την πανοραμική θέα της πόλης και του λιμανιού. Συνεχίζουμε προς το Ολυμπιακό χωριό & το Ολυμπιακό Στάδιο όπου έγιναν Ολυμπιακοί Αγώνες το 1992. Επόμενος σταθμός το Πάρκο Γκουέλ, ο καμβάς της δημιουργίας του διάσημου Γκαουντί, το αξιόλογο έργο του Gaudi – την Σαγράδα Φαμίλια (Άγια Οικογένεια) και θα καταλήξουμε στη Γοτθική συνοικία, όπου θα έχετε χρόνο να κάνετε τη βόλτα σας. Μετά το τέλος της ξενάγησής μας επιστροφή στο ξενοδοχείο μας και η υπόλοιπη ημέρα είναι στην διάθεσή σας. Διανυκτέρευση.\nΗμέρα 3 Εκδρομής : Βαρκελώνη – Montserrat\nΠρωινό στο ξενοδοχείο μας. Μετά το πρωινό μας θα ξεκινήσουμε για το μοναστήρι των Βενεδικτίνων μοναχών. Μέσα από μια όμορφη διαδρομή θα απολαύσουμε τη θέα του Ό-ρους MONTSERRAT. Η ιστορία του μοναστηριού ξεκινάει από το 880 μ.Χ., όπου σε ένα σπήλαιο βρέθηκε το ξύλινο άγαλμα της Παρθένου Μαρίας. Θαυμάστε τον Καθεδρικό Ναό, δώστε προσοχή στις ατέλειωτες εικόνες – αγάλματα, όπου φέρουν ελληνικά ονόματα και αφήστε το βλέμμα σας να περιπλανηθεί από υψόμετρο 1100 μ. Μετά την επίσκεψή μας στο μοναστήρι, οι τολμηροί θα έχουν χρόνο στη διάθεσή τους για μια βόλτα με το τρε-νάκι (έξοδα ατομικά). Μετά το τέλος της εκδρομής μας επιστροφή στο ξενοδοχείο μας στην Βαρκελώνη. Η υπόλοιπη ημέρα είναι στην διάθεσή σας.\nΗμέρα 4 Εκδρομής : Βαρκελώνη – Αθήνα :\nΠρωινό στο ξενοδοχείο μας. Στην συνέχεiα θα αναχωρήσουμε για το αεροδρόμιο της Βαρκελώνης όπου θα πάρουμε την πτήση της επιστροφή μας για την Αθήνα.\nSB Plaza Hotel 4*\nΑεροπορικά εισιτήρια σε οικονομική θέση με απείθειας πτήσεις της Vueling.\nΕκδρομή και περιήγηση στο Montserrat με Ελληνόφωνο συνοδό.\nΌτι δεν αναφέρετε ρητά στα περιλαμβανόμενα ή ότι αναφέρεται ως προαιρετικό.\nVY8101 23DEC ATHENS BARCELONA 1625 1835\nVY8100 26DEC BARCELONA ATHENS 1025 1415


ΑΥΤΕΝΕΡΓΟΣ: ΝαΚ:Κέρκυρας Ενιαίος ΔΗΜΟΣ: Ο Π. Σκουρλέτης θα εγκληματήσει σφραγίζοντας τη διάσπασή του;\nΝαΚ:Κέρκυρας Ενιαίος ΔΗΜΟΣ: Ο Π. Σκουρλέτης θα εγκληματήσει σφραγίζοντας τη διάσπασή του;\nσφραγίζοντας τη διάσπασή του;\nΈνα πάρα πολύ θετικό του ΚΑΛΛΙΚΡΑΤΗ, πέρα από τις Λαϊκές Συνελεύσεις, είναι οι ενιαίοι δήμοι με τα τοπικά συμβούλια στις κοινότητες.\nΠολύ θετικό ιδιαίτερα για τα νησιά, όπως Κέρκυρας, Κεφαλλονιάς, Δωδεκανήσου κλπ.\nΗ μη εκχώρηση από το νόμο σημαντικών αρμοδιοτήτων στο τοπικά συμβούλια μπορεί να θεραπευθεί εύκολα αφού, δήμαρχος και δημοτικό συμβούλιο, έχουν την απεριόριστη δυνατότητα να τους μεταβιβάσουν (ειδικά σε αυτά των μικρών νησιών) αρμοδιότητες και πόρους.\nΕπίσης, μαζί με την πλήρη μηχανογράφηση όλων ώστε να μη χρειάζεται άμεση επαφή με τις υπηρεσίες, μπορεί να οργανωθεί ο δήμος περιφερειακά αποκεντρώνοντας τις βασικές (κυρίως τεχνικές) υπηρεσίες.\nΌμως, απόλυτα συνειδητά τα δημοτικά συμβούλια με τις παρατάξεις 2010 και 2014, υπονόμευσαν τον ενιαίο δήμο προκειμένου να επιβληθεί διακομματική προπαγάνδα ότι αιτία των κακών είναι ο ενιαίος δήμος και πρέπει να διασπασθεί για τη... σωτηρία των κατοίκων.\nΈτσι, με επικεφαλής τη Δεξιά (στην Κέρκυρα, ο κερκυραιάρχης Δένδιας με τον ανεκδιήγητο Σαμαρά, αλώνιζαν προπαγανδιστικά μοιράζοντας και πλήθος δημαρχιακά οφίτσια), σέρνονταν και οι αριστερές ελίτ ελπίζοντας, με τη διάσπαση, να ελέγξουν κανα δημίσκο και να θριαμβεύουν για το μέγεθος της επιτυχίας .\nΔυστυχώς επιβεβαιώνεται ότι, αριστερές άκαπνες ελίτ, συχνά συμπορεύονται, ειδικά-γενικά, καταστροφικά με την καταστροφική Δεξιά.\nΟ Υπουργός Σκουρλέτης θα βρίσκεται στην Κέρκυρα Παρασκευή-Σάββατο.\nΘα είναι για να νομιμοποιήσει τη διάσπαση ή να πείσει για ουσιαστική και αντιδεξιά αυτοδιοίκηση;\nΚαι αυτό το βαθιά αντιλαϊκό, το... επιβάλλει η Τρόικα;\nΟ ΣΥΡΙΖΑ Δωδεκανήσου επιτέλους κατανόησε το έγκλημα της διάσπασης.\nΣτην Κέρκυρα, θα συνεχίσει εγκληματικά αντιαυτοδιοικητικά;\nΤο ΚΚΕ, ΑΝΤΑΡΣΥΑ.., τι θα κάνουν; Θα σιγοντάρουν τη δεξιά διάσπαση;\nΑντί όλοι να αγωνιζόμαστε για δυναμική ΑΥΤΟΔΙΟΊΚΗΣΗ με σημαντικές αρμοδιότητες και πόρους θα προτιμήσουν το δεξιό καταποντισμό της;\nΜόνο με ενιαίο και δυναμικό δήμο η Κέρκυρα θα μπορεί ν' αναπτυχθεί πολύμορφα και να βγει από τη συνολική υποβάθμιση λύνοντας μεγάλα και μικρά προβλήματα.\nΠροηγούμενες σχετικές αναρτήσεις, εδώ:\nΑναρτήθηκε από Ζωχιός Γιάννης στις 09:31


«Σα να μην ήθελε να θυμάται. Το μόνο που μου είπε και με έβαλε σε σκέψεις είναι ότι “η μπέμπα έσκασε από το πολύ κλάμα και πέθανε επειδή η μαμά και ο μπαμπάς τσακωνόντουσαν”. Και μετά μου είπε “ο Θεός μου πήρε τις αδελφές μου”. Όταν ήρθε ο Μάνος του είπα να της εξηγήσει ότι η μπέμπα δεν πέθανε επειδή τσακώθηκαν με την Ρούλα. Είχε τρομάξει το παιδί. Η Ρούλα πήγε στον Αλισσό και μας είπε ότι αυτή τη φορά θα βάλει η ίδια το τέλος στο γάμο της γιατί θέλει να πενθήσει. Την αναζητούσαν όλοι γιατί δεν απαντούσε σε μηνύματα και κλήσεις και φοβήθηκαν μην έκανε κακό στον εαυτό της. Όταν έφτασα σπίτι τους, η μητέρα της μου είπε πως έχει περάσει πάρα πολλά με αυτό το κορίτσι. Τους είπα πώς γίνεται για έναν άνδρα να κάνει έτσι; Και ο πατριός της μας απάντησε ότι “την Ρούλα την έχω ικανή να κάνει τα πάντα για τον Μάνο. Τον έβαζε πάνω και από τα παιδιά της.”».Το σημείωμα που έγραψε η Τζωρτζίνα για τη Ρούλα: «Μαμά μη με ψάξεις. Φεύγω»


Πού κάνουν διακοπές φέτος οι Γερμανοί; | Περιεχόμενα | DW | 11.08.2014\nΠού κάνουν διακοπές φέτος οι Γερμανοί;\nΟι θερινές διακοπές των Γερμανών σημαίνουν χαλάρωση σε παραλίες, βόλτες στον ήλιο και απόλαυση ιδίως της μεσογειακής ζέστης. Ωστόσο υπάρχουν και εκείνοι που προτιμούν εξωτικούς προορισμούς και ορεινές αποδράσεις.\nH «επιστροφή» της Ελλάδας\nΗ Ελλάδα κάνει φέτος δυναμικό «comeback» στον τουρισμό, κι αυτό αντανακλάται στις φετινές προτιμήσεις των Γερμανών. Οι τουριστικές αποτυχίες των πρώτων χρόνων της κρίσης (2010-2012) δείχνουν να ξεπερνιούνται. Σύμφωνα με εκθέσεις τουριστικών πρακτόρων η ζήτηση φέτος αυξήθηκε κατά 30% σε σχέση με το 2013. «Ελλάδα, ο μεγάλος νικητής του φετινού καλοκαιριού» αναφέρουν οι Thomas Cook και Alltours.\nΜαγιόρκα, το «δέκατο έβδομο κρατίδιο»\nΤέσσερα εκατομ. Γερμανοί καταφθάνουν κάθε καλοκαίρι στη Μαγιόρκα για διακοπές, που είναι γνωστή... ως το 17ο κρατίδιο της Γερμανίας! Πουθενά αλλού δεν ξοδεύεται τόσο «γερμανικό χρήμα» όσο στο μεγαλύτερο νησί των Βαλεαρίδων. Η Μαγιόρκα απέχει αεροπορικώς από τη Γερμανία μόλις δύο ώρες, ενώ οιονεί επίσημη γλώσσα θεωρούνται τα γερμανικά.\nΙσπανία, η αγαπημένη\nΕδώ και χρόνια η Ισπανία αποτελεί την πλέον αγαπημένη χώρα των Γερμανών για θερινές διακοπές. Περίπου δέκα εκατομ. γερμανοί τουρίστες ταξιδεύουν κάθε χρόνο με προορισμό την Ιβηρική Χερσόνησο: για μπάνιο στην Costa Brava ή στην Costa del Sol αλλά και για ιστορικές περιπλανήσεις όπως πχ. στην Sagrada Familla της Βαρκελώνης ή στο Museo del Prado της Μαδρίτης.\nΤουρκία, η οικονομική λύση\nΗ Τουρκία επωφελήθηκε πολύ τα τελευταία χρόνια από την κρίση στις χώρες της Β. Αφρικής. Την ίδια περίοδο στη χώρα επενδύθηκαν μεγάλα ποσά στον τομέα της τουριστικής ανάπτυξης, τα οποία πλέον αποδίδουν και στην πράξη καρπούς. «Την Τουρκία προτιμούν τουρίστες που θέλουν να κάνουν πολυτελείς διακοπές σε προσιτές τιμές» εκτιμά ο ταξιωτικός πράκτορας Βίλι Φεερχούβεν από την Alltours.\nΜόλις το 7% των γερμανών ταξιδιωτών επιλέγει το καλοκαίρι μακρινά ταξίδια. Ανάμεσα στους πιο δημοφιλείς προορισμούς συγκαταλέγονται η Δομηνικανή Δημοκρατία (φωτογραφία), oι Μαλδίβες και η Σρι Λάνκα αλλά και η Αυστραλία και η Νέα Ζηλανδία. Το χαμηλό ποσοστό οφείλεται στην υψηλή τιμή των αεροπορικών εισιτηρίων αλλά και στον ανταγωνισμό από τα πακέτα προσφορών για τη Μεσόγειο.\nΣτο βασίλειο των Μάγια...\nΣτους κορυφαίους υπερπόντιους ταξιδιωτικούς προορισμούς των Γερμανών ανήκει και το Μεξικό, για χαλάρωση, χορό και καλό φαγητό. Ιδιαίτερα δημοφιλής είναι η περιήγηση στους αρχαιολογικούς χώρους του πολιτισμού των Μάγια, ενώ το νέο Μουσείο των Μάγια στο Κανκούν αναμένεται να αποτελέσει πόλο έλξης. Στα αποτρεπτικά στοιχεία των ταξιδιών στο Μεξικό συγκαταλέγεται η αυξημένη εγκληματικότητα.\nΝότια Αφρική... χωρίς τζετ λαγκ\nΤο Κέιπ Τάουν είναι μία από τις πιο δημοφιλείς πόλεις της Αφρικής. Τα εντυπωσιακά κύματα στο Ακρωτήρι Καλής Ελπίδας προσελκύουν κάθε χρόνο φιλους του σερφ από όλο τον κόσμο. Επίσης η Ν. Αφρική βρίσκεται στην ίδια ζώνη ώρας με τη Γερμανία, κάτι που βλέπουν συχνά οι Γερμανοί θετικά, αφού αποφεύγεται έτσι το τζετ λαγκ.\nΣτη γερμανική Βόρεια Θάλασσα\nΓια όσους δεν θέλουν να φύγουν το καλοκαίρι από τη Γερμανία ή για όσους δεν μπορούν, μια καλή και ασφαλής επιλογή είναι πάντα η Βόρεια Θάλασσα. Φέτος ένας στους τρεις Γερμανούς θα μείνει στη Γερμανία για θερινές διακοπές κι έτσι οι βόρειες παραλίες της αποτελούν προσφιλείς προορισμούς. Το ίδιο και το νησί Ζυλτ.\nΟρεινές διαδρομές στις Άλπεις\nΑλλά και για τους λάτρεις του βουνού η Γερμανία προσφέρεται ορεινές περιηγήσεις στις Άλπτες, στο νότιο τμήμα της χωρας. Βόλτες σε δάση και πεδιάδες αλλά και στάσεις δροσιάς σε λίμνες είναι ό,τι καλύτερο για τους λάτρεις του εναλλακτικού τουρισμού και της φύσης.\nΛέξεις κλειδιά Καλοκαίρι 2014, Γερμανοί, διακοπές, προορισμοί, τουρισμός, ταξίδια\nΜόνιμος σύνδεσμος http://p.dw.com/p/1CsKc


Home/ΕΛΛΑΔΑ/Ελεύθερος ο Ψινάκης με εγγύηση €20.000 για την τραγωδία στο Μάτι\nΑπό την πλευρά του ο δικηγόρος του κ. Ψινάκη, Αλέξανδρος Λυκουρέζος δήλωσε: «Καταθέσαμε ένα υπόμνημα 42 σελίδων με 31 σχετικά έγγραφο με το οποίο αντικρούονται όλα τα σκέλη του κατηγορητηρίου. Η απολογία ήταν εξαντλητική και πιστεύουμε ότι δεν υπάρχουν ενδείξεις ενοχής». Ακόμη, ο επίσης συνήγορος του Ηλία Ψινάκη,Δημήτρης Κουσιουρής τόνισε: «Ο κ. Ψινάκης με την κατάθεση του υπηρέτησε την αλήθεια και μόνο την αλήθεια. Συνέδραμε ουσιαστικά το έργο του κ. ανακριτή».


Η λαβή χρήση count και μνήμη Smsexec.exe διατηρεί αύξηση στο System Center Configuration Manager 2007 SP2\nΠροβάλετε το πρωτότυπο άρθρο στα Αγγλικά: 981797\nΣε ένα διακομιστή τοποθεσίας που εκτελεί το System Center Configuration Manager 2007 Service Pack 2 (SP2), διατηρεί αύξηση της χρήσης count και μνήμη δείκτη χειρισμού για τη διαδικασία της υπηρεσίας (Smsexec.exe) SMS_Executive. Μετά από κάποιο διάστημα, τους διαθέσιμους πόρους μνήμης ενδέχεται να εξαντληθεί στο διακομιστή τοποθεσίας. Όταν το λειτουργικό σύστημα δεν διαθέτει επαρκείς πόρους μνήμης, το λειτουργικό σύστημα μπορεί να διακοπεί η λειτουργία του, να σταματήσει να ανταποκρίνεται ή να αντιμετωπίσετε άλλα εξαιρέσεις στο διακομιστή τοποθεσίας.\nΑυτό το ζήτημα παρουσιάζεται συνήθως όταν ο διακομιστής της τοποθεσίας που εκτελεί μία ή περισσότερες από τις ακόλουθες λειτουργίες:\nΕπεξεργάζεται τα αρχεία απογραφής του λογισμικού.\nΕπεξεργάζεται τα αρχεία αποθέματα υλικού.\nΕίναι ενεργοποιημένη η δυνατότητα εγκατάστασης του προγράμματος-πελάτη προώθησης και μία από τις ακόλουθες συνθήκες είναι αληθής:\nΟ λογαριασμός χρήστη που εκτελεί την εγκατάσταση του προγράμματος-πελάτη ώθησης δεν είναι μέλος της ομάδας διαχειριστών.\nΟ λογαριασμός χρήστη που εκτελεί την εγκατάσταση του προγράμματος-πελάτη ώθησης δεν μπορεί να χρησιμοποιηθεί για να αποκτήσετε πρόσβαση στο φάκελο όπου το αρχείο Smsexec.exe βρίσκεται λόγω μιας ρύθμισης παραμέτρων στο διακομιστή τοποθεσίας.\nΟ υπολογιστής προορισμού της εγκατάστασης του προγράμματος-πελάτη ώθησης, διακόπτεται η λειτουργία του ή δεν είναι διαθέσιμη.


Ολάντ: Η Ευρώπη να τηρήσει τις δεσμεύσεις της απέναντι στην Ελλάδα – The Panhellenic Post\nΣτη συνέχεια, ο Γάλλος Πρόεδρος υπογράμμισε ότι η κυβέρνηση Τσίπρα και το ελληνικό Κοινοβούλιο τήρησαν τις δεσμεύσεις που προβλέπονταν στη συμφωνία. «Είναι λοιπόν απαραίτητο, η Ευρώπη να τηρήσει επίσης τις δεσμεύσεις της, με τις επιβεβαιώσεις που είναι απαραίτητες και με τις διευκρινίσεις που απαιτούνται. Οφείλουμε να προχωρήσουμε, ώστε η Ελλάδα να ξαναβρεί μια προοπτική ανάπτυξης, και κάτι τέτοιο είναι εφικτό. Διότι τα αποτελέσματα υπάρχουν. Και η Γαλλία δεσμεύτηκε και θα συνεχίσει να δεσμεύεται στο πλευρό της Ελλάδας, προκειμένου να έχουμε αυτά τα αποτελέσματα» δήλωσε.\n[Αξιολόγηση], [Ολάντ Για Χρέος]


Αντιπροσωπεία της κοινότητας Πλατύ για την Επέκταση αρδευτικού δικτύου και την κατασκευή γηπέδου - Kalamata Times\nΕπισκέφτηκε σήμερα τον Αντιπεριφερειάρχη Μεσσηνίας κύριο Στάθη Αναστασόπουλο αντιπροσωπεία της κοινότητας Πλατύ, αποτελούμενη από το Πρόεδρο της Τοπικής Κοινότητας κύριο Μαρούλη Σπύρο καθώς και τα νεοεκλεγέντα μέλη του Διοικητικού Συμβουλίου της ομάδας ΑΤΡΟΜΗΤΟΣ ΠΛΑΤΥ με πρόεδρο τον κ. Σγουράκη Ηλία.\nΘέματα της συνάντησης ήταν « Επέκταση αρδευτικού δικτύου του ΓΟΕΒ» το οποίο έθεσε ο Πρόεδρος της Τοπικής Κοινότητας καθώς και η προώθηση της κατασκευής του γηπέδου της ομάδας το οποίο έθεσαν όλοι μαζί λέγοντας χαρακτηρίστηκα « Τα παιδιά του Πλατύ το ζητούν. Αθλούνται και είναι ένα καλό κίνητρο για την νεολαία της περιοχής»\nΣτην απάντηση του ο Αντιπεριφερειάρχης τους διαβεβαίωσε ότι θα ενημερωθεί ο Περιφερειάρχης κ. Παναγιώτης Νικάς και εκτίμησε ότι όλα τα θέματα θα εξελιχτούν θετικά.\nΣχετικά άρθραΑντιπεριφερειάρχης Μεσσηνίας Στάθης ΑναστασόπουλοςΑΤΡΟΜΗΤΟΣ ΠΛΑΤΥΕπέκταση αρδευτικού δικτύου του ΓΟΕΒκοινότητα Πλατύ


4 έξυπνοι τρόποι για να οργανώσετε τα αριστουργήματα των παιδιών σας.\nΌλες οι μαμάδες χαίρονται όταν τα μικρά τους έρχονται υπερήφανα κρατώντας ένα κομμάτι χαρτί και δείχνοντας την έμπνευση που είχαν και την αποτύπωσαν με μια μουτζούρα-ζωγραφιά. Και κάπως έτσι μαζεύονται σε κάθε γωνιά του σπιτιού τα αριστουργήματα του μικρού σου καλλιτέχνη. Τις περισσότερες φορές θα βρεις τον εαυτό σου σε δίλημμα: να τα μαζέψω στο συρτάρι ή να πάνε στον κάλαθο των αχρήστων; Συνήθως τα μαζεύεις στο συρτάρι ώσπου αυτό μπουκώνει και μετά αρχίζεις να πετάς ένα-ένα τα αριστουργήματα, τις περισσότερες φορές με τύψεις! Για αυτό το λόγο συγκέντρωσα τους καλύτερους τρόπους για να κρατήσεις τα αριστουργήματα ζωντανά και παράλληλα να διακοσμήσεις τον χώρο του σπιτιού σου, χωρίς κόπο και χρήμα.\nΦτιάξε ένα κολάζ.\nΣκάναρε στον υπολογιστή σου πολλές ζωγραφιές μαζί και φτιάξε ένα κολάζ το οποίο θα βάλεις σε μια απλή κορνίζα. Δες την φωτό παρακάτω.\nΚάρφωσε τες στον πίνακα ανακοινώσεων.\nΣυνήθως σε κάθε σπίτι υπάρχει ένας τέτοιος πίνακας όπου καρφώνουμε λογαριασμούς, πληρωμές και άλλα τέτοια άχαρα! Ήρθε ο καιρός να πάρει λίγη χαρά ο πίνακας μας, γιατί από εδώ και πέρα πάνω από τον λογαριασμό της ΔΕΗ, θα βρίσκεται η ζωγραφιά του παιδιού σου.\nΜια μπουγάδα από ζωγραφιές μέσα στο σπίτι σου.\nΠανεύκολος και για εμένα αγαπημένος τρόπος να αξιοποιήσεις τα αριστουργήματα. Το μόνο που θα χρειαστείς είναι λίγο σπάγκο και μερικά ξύλινα μανταλάκια, κατά προτίμηση σε διάφορα χρώματα. Καρφώνεις τον σπάγκο στον τοίχο και απλώνεις κατά μήκος τις ζωγραφιές! Πολύ όμορφο… τι λες;\nΠρομηθεύσου κορνίζες σε διάφορα σχήματα και χρώματα και βάλε μέσα τις ζωγραφιές. Με αυτόν τον τρόπο φτιάνεις μια όμορφη γωνιά στο σπίτι σου ή έναν χαρούμενο τοίχο στο δωμάτιο του.\nΕτικέτεςπαιδικες ζωγραφιες • παιδικο δωματιο • ΚΑΤΑΣΚΕΥΕΣ-DIY • οργανωση παιδικου δωματιου\n0 comments on “4 έξυπνοι τρόποι για να οργανώσετε τα αριστουργήματα των παιδιών σας.”


Στο ΟΑΚΑ ο τελικός και του επόμενου ανανεωμένου Κυπέλλου - NEWS1\nΤην προκήρυξη για τον θεσμό του Κυπέλου τη νέα αγωνιστική περίοδο έκανε γνωστή η ΕΠΟ. Μέσω αυτής έγιναν γνωστές η ημερομηνία και η έδρα του τελικού, ο οποίος -όπως και φέτος-ορίστηκε για το Ολυμπιακό Στάδιο της Αθήνας, στις 18 Μαΐου.\nΦυσικά, η έδρα του ματς που θα κρίνει τον νικητή του θεσμού μπορεί να αλλάξει, καθώς «η Ε.Π.Ο. δύναται να αποφασίσει για λόγους ανωτέρας βίας που αποκλείουν τη διεξαγωγή του, την ημέρα ή τον τόπο και να ορίσει νέα ημερομηνία και άλλο γήπεδο για την διεξαγωγή του Τελικού αγώνα, το οποίο θα πληροί το σύνολο των προϋποθέσεων για την ασφαλή διεξαγωγή του».\nΤο Κύπελλο Ελλάδας 2018-19 θα έχει διαφορετική μορφή σε σχέση με τις προηγούμενες χρονιές, καθώς επιστρέφουν σε αυτό ομάδες που δεν αγωνίζονται σε επαγγελματικές κατηγορίες.\nΣτην πρώτη φάση συμμετέχουν 53 ομάδες από τις ΕΠΣ, με μια να είναι τυχερή και να περνά από κλήρωση. Στη δεύτερη φάση συμμετέχουν 27 ομάδες, με τις πέντε από αυτές να περνούν στην τρίτη μέσω κλήρωσης. Στην τρίτη φάση μπαίνουν και οι 16 ομάδες της Football League, ενώ οι ομάδες της Super League μπαίνουν στη διοργάνωση στην τέταρτη φάση.\nΑυτή η φάση είναι σε μορφή ομίλων, όπου συμμετέχουν 32 ομάδες: οι 16 της Super League και οι 16 που θα έχουν προκριθεί από τις τρεις προηγούμενες φάσεις.\nΓια να συμμετάσχουν οι σύλλογοι στη διοργάνωση θα πρέπει να έχουν καταβάλει ένα ποσό της τάξης των 5.000 ευρώ αυτοί της Super League, 3.000 ευρώ αυτοί της Football League και 500 ευρώ τα ερασιτεχνικά σωματεία.\nΑναλυτικά η προκήρυξη του Κυπέλλου εδώ\nΗ Σαμπντόρια ανακοίνωσε μέσω Twitter τον… Ρονάλντο!


Εξόριστοι ποδηλάτες | ΠΟΔΗΛΑΤισσΕΣ.gr\nΠοδηλατόδρομοι δεν υπάρχουν και έτσι οι ποδηλάτες χρησιμοποιούν ως λύση ανάγκης μονόδρομους, πεζόδρομους και δρόμους ήπιας κυκλοφορίας, ενώ βεβαίως αποφεύγουν δρόμους ταχείας κυκλοφορίας προκειμένου να κινηθούν με ασφάλεια και να αποφύγουν το καυσαέριο. Μάλιστα οι «εύκολες» διαδρομές για ποδήλατο κυκλοφορούν από στόμα σε στόμα, ενώ τελευταία πολλές απ' αυτές υπάρχουν στα sites των ποδηλατών στο Ίντερνετ. Μια από τις «ήσυχες» διαδρομές σύμφωνα με τους ποδηλάτες, είναι αυτή παράλληλα με τις γραμμές του Ηλεκτρικού από το Κέντρο (προς Πειραιά) στην αριστερή πλευρά των γραμμών. Είναι μια διαδρομή που έχει πολλούς πεζόδρομους και μονόδρομους και μπορεί κανείς να κινηθεί με ασφάλεια.\nΑσφαλή μετακίνηση με ποδήλατο προσφέρει επίσης το ιστορικό κέντρο της Αθήνας χάρη στο δίκτυο πεζόδρομων που υπάρχει πλέον (Διον. Αρεοπαγίτου, Αποστόλου Παύλου, Αιόλου, Ερμού).\nΕπιπλέον, για να μεταβεί κανείς από το Γαλάτσι στην Αθήνα μπορεί να ακολουθήσει την οδό Νάξου που βγάζει στην Κυψέλη και από εκεί να φθάσει στο Πεδίον του Άρεως.\n4 συγκοινωνιολόγοι προτείνουν μέτρα για τη μείωση του αριθμού των αυτοκινήτων στο κέντρο της Αθήνας\nΑντικίνητρα για τους οδηγούς\nΤο πρώτο μέτρο που πρέπει να ληφθεί είναι η αύξηση των θέσεων ελεγχόμενης στάθμευσης με παράλληλη αύξηση του κόστους, ως αντικίνητρο για τον οδηγό που θέλει να κατέβει στο κέντρο της Αθήνας. Επιπλέον, οι ώρες που θα επιτρέπεται κάποιο αυτοκίνητο να σταθμεύει στο κέντρο δεν θα πρέπει να υπερβαίνουν τις τρεις, έτσι ώστε ο εργαζόμενος να αναγκάζεται να χρησιμοποιεί τα μέσα μαζικής μεταφοράς.\nΦθηνά πάρκινγκ κοντά στο Μετρό\nΗ επέκταση του Μετρό και του τραμ είναι μία λύση που θα δώσει ανάσα στην κυκλοφοριακή συμφόρηση. Αρκεί τα πάρκινγκ των σταθμών εκτός κέντρου να είναι φθηνά, ώστε ο οδηγός να έχει κίνητρο να αφήσει το αυτοκίνητό του. Παράλληλα να ενθαρρυνθεί η χρήση των μέσων μαζικής μεταφοράς με εφαρμογή ενιαίου εισιτηρίου και τιμή ανάλογη της χιλιομετρικής απόστασης που διανύει ο επιβάτης.\nΑστυνόμευση των λεωφορειολωρίδων\nΗ επέκταση των λεωφορειολωρίδων, κυρίως αυτών με αντίθετη ροή, αλλά και η καλύτερη αστυνόμευσή τους θα αυξήσει την ταχύτητα των λεωφορείων και των τρόλεϊ. Παράλληλα, πρέπει να υπάρξει και ανάπτυξη του συστήματος ενημέρωσης των επιβατών με ηλεκτρονικούς πίνακες που να αναφέρουν τα δρομολόγια και τους χρόνους τους.\nΠροτεραιότητα σε λεωφορεία - τρόλεϊ\nΧρήσιμο μέτρο για τη μείωση της κίνησης των οχημάτων είναι η παροχή προτεραιότητας στα λεωφορεία και τα τρόλεϊ στους σηματοδότες ώστε να μειωθούν σημαντικά οι χρόνοι πρόσβασής τους στο κέντρο της Αθήνας. Επίσης, για τις μετακινήσεις σε μικρές αποστάσεις μία καλή λύση θα ήταν η ανάπτυξη ποδηλατοδρόμων.\nΠαρασκευή, 22 Σεπτέμβριος, 2006


Κοροναϊός: «Είμαστε σε πλήρη ετοιμότητα», δηλώνει το υπ. Υγείας - ΕΛΛΑΔΑ - XrimaOnline.gr\nΚοροναϊός: «Είμαστε σε πλήρη ετοιμότητα», δηλώνει το υπ. Υγείας\nΕΛΛΑΔΑ UPD 09:27 27/01/20, 09:21\nΈτοιμο για το ενδεχόμενο εμφάνισης του νέου κοροναϊού και στην Ελλάδα είναι το σύστημα Υγείας της χώρας, όπως δηλώνουν στελέχη του αρμόδιου υπουργείου.\nΜάλιστα, το πλαίσιο αυτό, ο Βασίλης Κικίλιας αναμένεται να έχει σήμερα, Δευτέρα συνάντηση με τον πρέσβη της Λαϊκής Δημοκρατίας της Κίνας Zhang Qiyue.\nΑντικείμενο της συνάντησης είναι η ενημέρωση του υπουργού Υγείας για τις ενέργειες της Λαϊκής Δημοκρατίας της Κίνας, σε ό,τι αφορά στην αντιμετώπιση της επιδημίας.\nΤην ίδια ώρα, οι ειδικοί προειδοποιούν ότι τα κρούσματα μόλυνσης ενδεχομένως να φτάσουν και τα 100.000 παγκοσμίως, καθώς ο ιός που ξεκίνησε από τη Βουχάν στην κεντρική Κίνα, εξαπλώνεται με ασύλληπτα γρήγορους ρυθμούς.\nΟι νεκροί έφθασαν σήμερα τους 81, με το πρώτο θανατηφόρο κρούσμα να καταγράφεται στην επαρχία Χαϊνάν – και όχι στη Χουμπέι, όπου βρίσκεται η Βουχάν – ενώ σύμφωνα με τον νεότερο απολογισμό έχουν καταγραφεί έως αυτήν την ώρα 2.744 κρούσματα, αύξηση 30% στην Κίνα το Σαββατοκύριακο.\nΟ καθηγητής Νιλ Φέργκουσον από το Imperial College εκτίμησε ότι τα κρούσματα μόλυνσης από τον κοροναϊό μπορεί να φτάσουν και τις 100.000. Σε συνέντευξή του στην «Guardian» ο Φέργκουσον προέβλεψε ότι αργά ή γρήγορα θα υπάρξει κρούσμα και στη Βρετανία.\nΗ κατάσταση έκτακτης ανάγκης έχει παραλύσει τα νοσοκομεία της Βουχάν. Περισσότεροι από μισό εκατομμύριο άνθρωποι, μέλη ιατρικού προσωπικού, ρίχνονται στη μάχη της πρόληψης, του ελέγχου και της θεραπείας σε όλη την επαρχία Χουμπέι.\nΔύο νέα αυτοσχέδια νοσοκομεία χτίζονται στην πόλη με συνοπτικές διαδικασίες και τα εργοστάσια κατασκευάζουν ακατάπαυστα μάσκες και προστατευτικά ρούχα.\nΗ κυβέρνηση επεκτείνει την αργία του κινεζικού νέου έτους, που κανονικά διαρκεί μία εβδομάδα, κατά τρεις ημέρες - έως τις 2 Φεβρουαρίου - σε μια προσπάθεια να επιβραδυνθεί η εξάπλωση του ιού. Το Σεληνιακό Νέο Έτος είναι μία περίοδος που εκατομμύρια άνθρωποι ταξιδεύουν ανά την Κίνα. Χιλιάδες, ωστόσο, αναγκάστηκαν να ακυρώσουν τα σχέδιά τους εξαιτίας της επιδημίας. Ήδη στη Βουχάν έχει απαγορευτεί η είσοδος και η έξοδος, ενώ έως τις 30 Ιανουαρίου έχει ανασταλεί η ισχύς των διαβατηρίων και των θεωρήσεων εξόδου.


Χριστουγεννιάτικο μπαζάρ Φίλων του ΚΕΘΕΑ ΕΞΟΔΟΣ - LarisaNew\nΧριστουγεννιάτικο μπαζάρ Φίλων του ΚΕΘΕΑ ΕΞΟΔΟΣ\non: 10:37, 07-12-2017 In: ΑΠΟ ΛΑΡΙΣΑ\nΟ Σύλλογος Οικογένειας και Φίλων του ΚΕΘΕΑ ΕΞΟΔΟΣ και του ΚΕΘΕΑ ΠΙΛΟΤΟΣ, διοργανώνει στη Λάρισα εορταστικό Χριστουγεννιάτικο Bazaar με χειροποίητες κατασκευές των μελών του και των μελών της Θεραπευτικής Κοινότητας ΕΞΟΔΟΣ.\nΤο Χριστουγεννιάτικο Bazaar θα πραγματοποιηθεί από την Κυριακή 10 Δεκεμβρίου έως και τη Δευτέρα 11 Δεκεμβρίου 2016, στον 2ο όροφο του Καφέ “ΚΛΙΜΑΞ” (Ηφαίστου 2 & Ελ. Βενιζέλου) και θα λειτουργεί από τις 10:00 το πρωί έως και τις 09:00 το βράδυ.\n«Σας περιμένουμε με χαμόγελα και ευχές για όμορφες γιορτές. Αγοράστε δώρα για μικρούς και μεγάλους, αφουγκραστείτε το μήνυμα της επιστροφής στη ζωή και στηρίξτε την απεξάρτηση.\nΤα έσοδα θα διατεθούν για τις ανάγκες των θεραπευτικών προγραμμάτων ΚΕΘΕΑ ΕΞΟΔΟΣ και ΚΕΘΕΑ ΠΙΛΟΤΟΣ.\nΗ αφίσα για το Χριστουγεννιάτικο Bazaar, είναι ευγενική δημιουργία της “ΚΟΡΑΞ” – Σχεδιασμός / Εφαρμογές του κ. Γιάννη Πέτρου και απεικονίζει ξύλινες χειροποίητες κατασκευές των μελών του ΚΕΘΕΑ ΕΞΟΔΟΣ και των μελών του Συλλόγου Οικογένειας και Φίλων του ΚΕΘΕΑ ΕΞΟΔΟΣ & του ΚΕΘΕΑ ΠΙΛΟΤΟΣ.» αναφέρεται στη σχετική ανακοίνωση.\nΟ Αντύπας έρχεται το Σάββατο 24 Μαρτίου στο Χίλια χείλια και υπόσχεται να φέρει «Καταιγίδα» με τα τραγούδια του\nΣτα Τέμπη «τσάκωσαν» 30χρονο που κατηγορείται για κατάχρηση ανηλίκων σε ασέλγεια


Φρέσκα ή κατεψυγμένα λαχανικά; | Sigmalive Cooking\nΤα φρούτα και τα λαχανικά αποτελούν βασικό θεμέλιο για την μεσογειακή διατροφή, για αυτό και είναι καλό να γνωρίζουμε μερικά πράγματα όσον αφορά τον τρόπο που τα καταναλώνουμε. Τι είναι καλύτερο λοιπόν για τα νοικοκυριά μας, τα φρέσκα ή τα κατεψυγμένα λαχανικά;\nΕίναι αναμφισβήτητο πως τα φρέσκα λαχανικά και φρούτα διατηρούν όλα τα αρώματα τους για αυτό και είναι τόσο γευστικά και πάντα έτοιμα για κατανάλωση. Είναι ωφέλιμο να τα τρώμε ακόμα και ωμά, αφού με αυτόν τον τρόπο παίρνουμε όλες τις βιταμίνες και τα θρεπτικά συστατικά που περιέχουν. Στην περίπτωση όμως που τα αφήσουμε σε θερμοκρασία δωματίου για 2-3 μέρες τότε χάνουν όλα τα ωφέλιμα που έχουν να δώσουν στον οργανισμό μας.\nΣε περίπτωση που η κατανάλωση των φρέσκων λαχανικών και φρούτων δεν γίνεται σε 2-3 μέρες, μια πολύ καλή εναλλακτική λύση είναι η αγορά κατεψυγμένων. Σύμφωνα με έρευνες, στα κατεψυγμένα είναι συγκριτικά μικρότερη η απώλεια σε βιταμίνες και μεταλλικά άλατα από ότι στα φρέσκα, τα οποία πρέπει να καταναλωθούν το πολύ σε 3 μέρες από την συγκομιδή τους. Η κατάψυξη εμποδίζει την απώλεια σημαντικών ουσιών που χάνονται κατά την μεταφορά των φρέσκων από τη συγκομιδή στην αγορά κατανάλωσης.\nΕπίσης τα κατεψυγμένα αποτελούν μία πολύ εύκολη και πρακτική λύση για όλους εμάς που συνεχώς τρέχουμε να προλάβουμε τις υποχρεώσεις μας αλλά ταυτόχρονα θέλουμε να τρεφόμαστε σωστά. Είναι έτοιμα για χρήση ανά πάσα στιγμή, μπορείς να τα βρεις εύκολα και σε λογικές τιμές, ασχέτως εποχικότητας κάτι το οποίο κάνει την καθημερινότητα μας πιο ευχάριστη και πιο εύκολη.\nΠολλοί θεωρούν πως τα κατεψυγμένα περιέχουν συντηρητικά, αυτό όμως δεν ισχύει σε όλες τις περιπτώσεις εφόσον η ψύξη είναι μία φυσική μορφή διατήρησης τροφίμων. Όμως πρέπει να είμαστε προσεκτικοί να αποφεύγουμε την απόψυξη και αμέσως μετά ψύξη γιατί π η απόψυξη όταν γίνεται τακτικά τότε αποδιοργανώνει τις δομές των πρωτεϊνών.\nΜια μεγάλη μερίδα ανθρώπων είναι δύσπιστη όσον αφορά τα καλά που έχουν να προσφέρουν σε εμάς τα κατεψυγμένα λαχανικά και φρούτα, όταν είμαστε προσεκτικοί με την συλλογή και την χρήση τους. Η έρευνα που διεξήγαγε το εργαστήρι βιοχημείας τροφών του Αριστοτέλειου Πανεπιστήμιου Θεσσαλονίκης αποτελεί μια επιστημονική απόδειξη όσον αφορά τα θετικά που προσφέρουν τα κατεψυγμένα προϊόντα.\nΗ έρευνα που έγινε αφορούσε την σύγκριση της διατροφικής ποιότητας φρέσκων ( 2 η και περισσότερων ημερών) σε σχέση με των κατεψυγμένων λαχανικών. Συγκεκριμένα έλαβαν υπόψη τρείς διατροφικούς δείκτες ποιότητας , την βιταμίνη A, C και τις διαιτητικές ίνες. Τα αποτελέσματα απέδειξαν πως τα κατεψυγμένα υπερτερούν σε βιταμίνη C της οποίας η απώλεια ξεκινά από την στιγμή της κοπής των λαχανικών, για αυτό και εξασθενεί πιο γρήγορα στα φρέσκα.\nΚαταληκτικά, τα κατεψυγμένα φρούτα και λαχανικά δεν υστερούν διατροφικά σε σχέση με τα φρέσκα, φτάνει εμείς ως καταναλωτές να είμαστε προσεκτικοί στο τι επιλέγουμε, να διαβάζουμε τις ετικέτες και να κάνουμε τις απαραίτητες διαδικασίες για την ορθή συντήρηση και κατανάλωση τους.\nΠΗΓΕΣ: onmed.gr, Capital.gr\nFOODSAVER, FROZEN, ΛΑΧΑΝΙΚΑ, ΣΥΜΒΟΥΛΕΣ


Η βαλεριάνα, η φυτοθεραπεία και… κάτι διαφορετικό\nBy Χρήστος Βασιλάκης on 29 Σεπτεμβρίου, 2015 No Comment\nΗ βαλεριάνα ( Valeriana officinalis ) θεωρείται ένα φυτικό ηρεμιστικό και υπνωτικό που έχει χρησιμοποιηθεί για την αντιμετώπιση της ευερεθιστικότητας, της νευρικότητας και της αυπνίας. Η βαλεριάνα περιέχει ουσίες με ηρεμιστικές και καταπραυντικές ιδιότητες. Οι ηρεμιστικές της ιδιότητες είναι ιδιαίτερα χρήσιμες για τη διατήρηση της ποιότητας και της διάρκειας του ύπνου. Έχει έντονη, μάλλον δυσάρεστη γεύση, ελαφρώς πικρή. Στα χρόνια μας έχει μελετηθεί εκτενώς με πληθώρα μελετών. Στη βαλεριάνα παραλαμβάνονται χημικές ουσίες που ονομάζονται βαλποτριικά. Στα συστατικά της βαλεριάνας περιλαμβάνονται το ισοβαλεριανικό οξύ, η βορενεόλη, αλκαλοειδή, σεσκιτερπένια και ιριδοειδή. Συναντάται αυτοφυής στη Βόρεια Ελλάδα και στη Θεσσαλία σε τόπους υγρούς. Το ύψος της κυμαίνεται από 40 εκ. έως και 2 μέτρα. Τα φύλλα της είναι πτεροειδή και τα άνθη της είναι μικρά άσπρα ή ρόδινα σε πυκνές ταξιανθίες. Ανθίζει το καλοκαίρι μέχρι το φθινόπωρο. Για θεραπευτικούς σκοπούς χρησιμοποιούμε τη ρίζα του φυτού αλλά και τα ξεραμένα φύλλα.\nΗ βαλεριάνα χρησιμοποιείται κυρίως για ηρεμιστικούς και υπνωτικούς λόγους, ενώ ταυτόχρονα έχει χρησιμοποιηθεί σαν αντισπασμωδικό και ηρεμιστικό. Έχει προταθεί επίσης και για καταστάσεις ανησυχίας και νευρολογικές διαταραχές του ύπνου. Επίσης χρησιμοποιείται και σαν ηρεμιστικό κατά τη διάρκεια της μέρας. Δευτερευόντως συνίσταται για την αρθρίτιδα, την κολίτιδα, τον πονοκέφαλο, τις ημικρανίες, την υπέρταση, τη νευρική υπερένταση, τον πονόδοντο, την ισχιαλγία, τους πόνους της περιόδου, τις κράμπες, τους κολικούς εντέρου και τη δυσμηνόρροια.\nΜελέτες και μηχανισμός δράσης\nΗ καταπραϋντική δράση της ρίζας της βαλεριάνας έχει αναγνωριστεί εμπειρικά από πολύ καιρό αλλά δεν μπορεί να αποδοθεί με βεβαιότητα σε κάποιους από τους γνωστούς μηχανισμούς φαρμακολογικής δράσης. Σύμφωνα με την EMA (European Medicines Agency) o αριθμός των μελετών που εξετάζουν την ασφάλεια των σκευασμάτων ρίζας βαλεριάνας είναι περιορισμένος, ωστόσο, η πολυετής εμπειρία χρήσης της απ’ τον άνθρωπο αποδεικνύει την ασφάλειά τους. Ωστόσο δεν έχουν πραγματοποιηθεί μελέτες οι οποίες να εξετάζουν τις επιδράσεις της βαλεριάνας στην αναπαραγωγή, στα γονίδια και στην ανάπτυξη καρκίνου.\nΥπάρχουν φυτά και βότανα με πολύ ήπια δράση, υπάρχουν όμως και βότανα με ισχυρή δράση, όπως το βαλσαμόχορτο κοινώς σπαθόχορτο και η βαλεριάνα που πρέπει να λαμβάνονται με περιορισμούς και υπό την προυπόθεση ότι δεν λαμβάνονται κάποια συγκεκριμένα φάρμακα. Τέτοια φάρμακα είναι τα ηρεμιστικά ή και άλλα φάρμακα που επηρεάζουν το κεντρικό νευρικό σύστημα (αντικαταθλιπτικά, αναισθητικά, ναρκωτικά, αγχολυτικά, ηρεμιστικά, αλκοόλ κτλ ) . Είναι φάρμακα που δρουν κατασταλτικά και σε συνδυασμό με τη βαλεριάνα ενδέχεται να μειώσουν επιπλέον την εγρήγορση του ατόμου.\nΗ επιλογή ενός αποξηραμένου βοτάνου μπορεί να ενέχει κινδύνους. Ακόμα και αν μας διαβεβαιώσουν ότι ένα αποξηραμένο βότανο προέρχεται από βιολογική καλλιέργεια και νιώθουμε ασφαλείς για την ποιότητά του, δεν μπορούμε να πάρουμε εγγυήσεις για την περιεκτικότητά του στη δραστική φαρμακευτική ουσία που περιέχει.\nΑν αγοράσουμε ένα αποξηραμένο βότανο σήμερα και ένα άλλο μετά από ένα μήνα απ’ την ίδια σοδειά, η περιεκτικότητά τους σε δραστικά συστατικά μπορεί να είναι τελείως διαφορετική με αποτέλεσμα, λαμβάνοντας την ίδια ποσότητα βοτάνου, να παίρνουμε διαφορετική ποσότητα δραστικών συστατικών και να μην έχουμε τα επιθυμητά αποτελέσματα.\nΓια το λόγο αυτό αλλά και για την ασφάλειά μας, καλό είναι να επιλέγουμε τυποποιημένα βότανα από αξιόπιστες εταιρίες, που μπορούν να μας εγγυηθούν ότι ανεξαρτήτως απ’την παρτίδα των προιόντων και τη σοδειά που προέρχονται, μπορούν να περιέχουν την ίδια ποσότητα δραστικών συστατικών.\nΓενικά, τα βότανα δεν πρέπει να χρησιμοποιούνται από γυναίκες που εγκυμονούν ή θηλάζουν, από παιδιά και από άτομα με σοβαρές παθήσεις, ενώ αν κάποιος παίρνει φάρμακα πρέπει να ελέγξει τις αντενδείξεις του βοτάνου που θέλει να πάρει.\nΌσον αφορά τη βαλεριάνα, τα φάρμακα που προέρχονται από τη ρίζα της είναι καλά ανεκτά. Οι συχνότερες παρενέργειές αυτών των φαρμάκων αφορούν το στομάχι και το έντερο και εκδηλώνονται με τη μορφή ναυτίας. Επίσης μπορεί να προκαλέσουν μυικούς σπασμούς(κράμπες) και σπασμούς στην περιοχή της κοιλιακής χώρας. Δε θα πρέπει να χρησιμοποιούνται από άτομα που έχουν εκδηλώσει ή ενδέχεται να εκδηλώσουν αλλεργική αντίδραση από τη λήψη της βαλεριάνας. Όπως προαναφέρθηκε δεν συνίσταται η χρήση των φαρμάκων βαλεριάνας σε συνδυασμό με άλλα φάρμακα που επιδρούν στο κεντρικό νευρικό σύστημα (εγκέφαλος και νωτιαίος μυελός). Επίσης τα φάρμακα που περιέχουν βαλεριάνα ενδέχεται να προκαλούν ελαφρά καταστολή και υπνηλία με αποτέλεσμα να μειώνουν την ικανότητα οδήγησης και χειρισμού μηχανημάτων. Δε θα πρέπει να λαμβάνονται από παιδιά κάτω των 12 ετών. Σε περίπτωση εμφάνισης ανεπιθύμητων ενεργειών από τη χρήση βαλεριάνας θα πρέπει να αναζητηθεί η συμβουλή γιατρού ή φαρμακοποιού.\nΤα σκευάσματα και η χρήση\nΤα φάρμακα που παρασκευάζονται από βαλεριάνα διατίθενται για χορήγηση από το στόμα, όπως δισκία τσαγιού, καψάκια και σταγόνες. Τα σκευάσματα που παρασκευάζονται από ρίζα βαλεριάνας δύναται να περιέχουν και άλλες βοτανοθεραπευτικές ουσίες που έχουν παρόμοιες επιδράσεις ( π.χ. πασιφλόρα).\nΣαν ήπιο κατευναστικό, η βαλεριάνα πρέπει να λαμβάνεται 30-45 λεπτά πριν τον ύπνο. Στην περίπτωση δισκίων η δοσολογία δε θα πρέπει να υπερβαίνει τα 3750 mg ημερησίως. Επιπλέον η ρίζα βαλεριάνας χρησιμοποιείται συχνά και με τη μορφή αφεψήματος (τσάι). Για την παρασκευή αφεψήματος χρησιμοποιούνται 1-2 γραμμάρια ρίζας βαλεριάνας σε 200 ml ζεσταμένου νερού. Σ’ αυτή την περίπτωση θα πρέπει να δίνεται προσοχή στην υπερβολική θέρμανση γιατί είναι πολύ πτητική. Η χρήση της γίνεται κατά βάση πριν τον ύπνο. Εναλλακτικά μπορεί να καταναλωθεί σε 3 ή 4 δόσεις κατά τη διάρκεια της μέρας.. Η ένσταση σ’ αυτή την περίπτωση είναι ότι δεν μπορούμε να γνωρίζουμε το ποσοστό της δραστικής ουσίας που περιέχει η ρίζα, και επομένως την ακριβή δοσολογία που λαμβάνουμε. Η βαλεριάνα δε θα πρέπει να χρησιμοποιείται για περισσότερο από 2-3 συνεχόμενες εβδομάδες επειδή μπορεί από μόνη της να προκαλέσει πονοκέφαλο. Στη συνέχεια θα πρέπει να διακόπτεται η χρήση για τουλάχιστον για 2 εβδομάδες.\nΕξάρτηση και Υπερδοσολογία\nΔεν έχουν αναφερθεί σημαντικές περιπτώσεις κατάχρησης ή εξάρτησης από τη βαλεριάνα. Σε περίπτωση υπερδοσολογίας μπορεί να εμφανιστούν εξανθήματα, κνησμός και ερυθρότητα του δέρματος. Επίσης μπορεί να προκληθούν γαστρεντερικές διαταραχές( ναυτία και γαστρικό άλγος). Αν εμφανισθούν άλλες ανεπιθύμητες ενέργειες θα πρέπει να λαμβάνεται τη συμβουλή του γιατρού ή του φαρμακοποιού.\nΕπίλογος και αντίλογος\nΣυμπερασματικά οι Έλληνες και στον τομέα της ψυχικής υγείας κινήθηκαν στα Αμερικάνικα πρότυπα. Μια απλοποιημένη και μεταφορικώς δοσμένη αυθυποβολή μπορεί έχει το εξής περιεχόμενο: «μην το πεις ούτε του παπά ούτε καν του ψυχιάτρου ή ψυχαναλυτή σου. Απλώς πάρε χάπια, με την ίδια ευκολία που ψωνίζεις αναψυκτικά στα σούπερμαρκετ». Ο ψυχίατρος κ. Φοίβος Ζαφειριάδης σε άρθρο της κ. Λαζαρίδου Αστερόπης σχετικά με την κατάχρηση των αντικαταθλιπτικών στην Ελλάδα αναφέρει χαρακτηριστικά:«Φαίνεται περίεργο στις μέρες μας. Κι όμως, πάρα πολλοί άνθρωποι ανακουφίζονται μέσα από την κλασσική λογοτεχνία. Όχι από βιβλία που σου υπόσχονται ότι θα γίνεις ευτυχισμένος σε πέντε απλά βήματα, αλλά από συγγραφείς όπως ο Τολστόι και ο Ντοστογιέφσκι, που ήταν βαθιά υπαρξιακοί λογοτέχνες και δίνουν απαντήσεις σε πολλά αδιέξοδα, φτάνει μόνο να διαβάζεις και λίγο πίσω από τις λέξεις»…\nΗ βαλεριάνα, η φυτοθεραπεία και… κάτι διαφορετικό added by Χρήστος Βασιλάκης on 29 Σεπτεμβρίου, 2015


Παρέλαση 55ου Φεστιβάλ Φολκλόρ Λευκάδας [Φωτό + video] - AgrinioNews\nΠαρέλαση 55ου Φεστιβάλ Φολκλόρ Λευκάδας [Φωτό + video]\n20 Αυγούστου 2017, 11:35 μμ\nΠραγματοποιήθηκε στην Κυριακή το απόγευμα η καθιερωμένη χορευτική παρέλαση των συγκροτημάτων που παίρνουν μέρος στο 55ο Διεθνές Φεστιβάλ Φολκλόρ Λευκάδας. Η παρέλαση διέσχισε την κεντρική αγορά τη βόρεια παραλιακή οδό και κατάληξε στο Ανοικτό Θέατρο.\nΠήραν μέρος: Αφρική, Γαλλία, Γεωργία, Ισραήλ, Ιταλία, Κίνα, Περού, Σερβία, Τιμόρ Λέστε και τα τοπικά: Ορφέας, Νέα Χορωδία, Πήγασος, Απόλλων Καρυάς, Φωτεινός Σφακιωτών, Αλέξανδρος Νυδρίου, Σκάροι Νικιάνας, Αγερμός, Χ.Ο.Λ.\nΜε βάση τις συμμετοχές, 10 ξένες χώρες και 11 τοπικά συγκροτήματα, θα μπορούσαμε να ισχυριστούμε πως φέτος το Φεστιβάλ δεν είναι international αλλά national με ολίγο inter!\nΗ εμφάνιση των συγκροτημάτων ήταν μάλλον υποτονική. Εξαίρεση αποτέλεσε η Αφρική λόγω ρυθμου αλλά και η Γεωργία που ήταν όπως πάντα εκπληκτική.\nΤώρα όσον αφορά την οργάνωση υπήρξε σχετική τάξη. Δεν υπήρξαν καθυστερήσεις, αν εξαιρέσεις το γνωστό χάσμα που δημιουργείται κάθε χρονιά από την εμφάνιση της Φιλαρμονικής μέχρι την εμφάνιση των υπολοίπων συγκροτημάτων.\nΤο πρόγραμμα της Κυριακής θα ολοκληρωθεί στο Ανοικτό Θέατρο με ολιγόλεπτη (5λεπτη) αντιπροσωπευτική εμφάνιση όλων των συγκροτημάτων που μετέχουν στο φεστιβάλ.\nΠατήστε στις φωτό:\nΠροηγούμενο: Μαγνητική ο Μύγας\nΕπόμενο: Μαρινάκης: «Καλύτεροι στο πρώτο ημίχρονο»\n21 Οκτωβρίου 2020, 2:51 μμ


Από Κώστας Σάμαρας 5 Οκτωβρίου 2018, 15:23 1.1k Views 0 Comments\nΤραγικό παιχνίδι έπαιξε η μοίρα στη 16χρονη Luisa Ferbanda από την Κολομβία, η οποία έχασε το μωρό που κυοφορούσε κι έμεινε παράλυτη, λόγω ενός… τατουάζ που «χτύπησε» στο δεξί της στήθος.\nΗ νεαρή κοπέλα, κατάλαβε ότι κάτι δεν πάει καλά, όταν το τατουάζ της άρχισε να μολύνεται και να εξαπλώνεται στη σπονδυλική της στήλη.\nΟι γιατροί ενημέρωσαν τη μητέρα της πως δε θα κατάφερνε να περπατήσει ξανά. Η 16χρονη Luisa υπεβλήθη σε χειρουργική επέμβαση προκειμένου να της αφαιρεθεί το υγρό από τη μόλυνση, ενώ λόγω των πολλών φαρμάκων που χρειάστηκε να πάρει, έχασε και το αγοράκι που κυοφορούσε.\nΑποτέλεσμα ήταν να υποστεί κατάθλιψη από την περιπέτειά της. Μετά το αρχικό σοκ όμως, η 16χρονη αποφάσισε να πάρει ξανά τη ζωή στα χέρια της και μέσω των social media να προειδοποιήσει τα υπόλοιπα κορίτσια για τον κίνδυνο των τατουάζ.\n«Ένα χρόνο πριν, έκανα τατουάζ το οποίο μολύνθηκε και τα βακτήρια εξαπλώθηκαν στη σπονδυλική μου στήλη, με αποτέλεσμα να μείνω παράλυτη. Ήταν πολύ δύσκολο όταν οι χειρουργοί με ενημέρωσαν πως δε θα περπατούσα ξανά.\nΗ μητέρα μου με υποστήριξε πολύ. Όταν βγήκα από το νοσοκομείο χρειαζόμουν βοήθεια ώστε να σηκώνομαι από το αναπηρικό καροτσάκι. Ντρεπόμουν να με βλέπουν έξω στον δρόμο, αλλά στη συνέχεια συνειδητοποίησα πως δε μου έκανε καλό να μένω όλη την ώρα στο σπίτι».\nΠλέον, η Luisa κάνει προσπάθειες ώστε να συγκεντρώσει λεφτά προκειμένου να κάνει νέα επέμβαση.


Παράλια Λάρισας Archives - ILARISSA.GR\nΑρχική Ετικέτες Παράλια Λάρισας\nΕτικέτα: Παράλια Λάρισας\nΟ νομός Λάρισας κρύβει τόπους απαράμιλλης φυσικής ομορφιάς! Η Drone Eye Production μας μεταφέρει μέσα από βίντεο με Drone σε παραλίες, μνημεία, εκκλησίες και...\nΛάρισα: Μάγεψε το “φεγγάρι του χιονιού” στα παράλια! (ΦΩΤΟ)\nΓνωστή και ως "Φεγγάρι του Χιονιού" η πανσέληνος Φεβρουαρίου μάγεψε στα παράλια της Λάρισας, δημιουργώντας απαράμιλλης ομορφιάς εικόνες . Δείτε τις φωτογραφίες που "τράβηξε" η...\nΟι εντυπωσιακότερες φωτογραφίες που έχετε δει από το πέρασμα της “Μήδειας”...\nΤο πέρασμα της "Μήδειας" από τα παράλια της Λάρισας δημιούργησε μαγικό τοπίο, αφού πάντα ο καλύτερος καλλιτέχνης είναι η ...φύση! Δείτε τις εκπληκτικές φωτογραφίες στο...


Πόσοι τύποι υπογλυκαιμίας υπάρχουν ποιος είναι ο πιο επικίνδυνος!\nΑρχική / Υγεία / Παθολογία / Πόσοι τύποι υπογλυκαιμίας υπάρχουν και ποιος είναι ο πιο επικίνδυνος!\nΠόσοι τύποι υπογλυκαιμίας υπάρχουν και ποιος είναι ο πιο επικίνδυνος!\nΜάρτιος 15, 2019 Παθολογία, Υγεία\nΌταν τα επίπεδα του σακχάρου στο αίμα πέφτουν και μειώνονται, τότε προκύπτει το φαινόμενο της υπογλυκαιμίας με τα βασικά της συμπτώματα, τα οποία θα δούμε αναλυτικά παρακάτω.\nΠαράλληλα, σε κάποιες περιπτώσεις η υπογλυκαιμία υφίσταται και σαν πάθηση, αλλά πρόκειται για μια πιο σπάνια περίπτωση.\nΠοιοι είναι, όμως, οι παράγοντες που συχνότερα ευθύνονται για την εκδήλωση της υπογλυκαιμίας; Εμπλέκεται απαραίτητα ο διαβήτης στην περίπτωση αυτή;\nΤι σημαίνει υπογλυκαιμία;\nΟ όρος υπογλυκαιμία αναφέρεται σε μείωση του σακχάρου στο αίμα (κάτω από 4 mmol / λίτρο), η οποία συνήθως εμφανίζεται με άδειο στομάχι. Παρ ‘όλα αυτά, μπορεί να εμφανιστεί υπογλυκαιμία μετά από γεύμα ή κατά λάθος, ειδικά σε άτομα με διαβήτη.\nΓενικά, το πρόβλημα που προκαλεί την υπογλυκαιμία σχετίζεται με την ινσουλίνη, την ορμόνη που παράγεται από το πάγκρεας και είναι υπεύθυνη για τη ρύθμιση του σακχάρου στο αίμα.\nΥπάρχουν τρεις κύριοι τύποι υπογλυκαιμίας:\nΗ αντιδραστική υπογλυκαιμία ή υπογλυκαιμία αντίδρασης είναι τυπικά μια διαταραχή λόγω της έλλειψης έκκρισης ινσουλίνης, ιδιαίτερα μετά από τα γεύματα. Οι γυναίκες είναι πιθανότερο να επηρεαστούν από τους άνδρες και συνήθως εμφανίζονται σε άτομα που έχουν υποβληθεί σε χειρουργική επέμβαση στο στομάχι. Η παρουσία πεπτικού έλκους μπορεί επίσης να εξηγήσει μια υπογλυκαιμία αντίδρασης, γνωρίζοντας ότι μερικές εμφανίζονται χωρίς προφανή λόγο.\nΑπό την πλευρά της, η οργανική υπογλυκαιμία είναι μια πραγματική παθολογία: το ινσουλινώμα (όγκος στο πάγκρεας). Πιο συνηθισμένο σε άτομα άνω των 60 ετών, οφείλεται στο γεγονός ότι η έκκριση ινσουλίνης είναι αναρχική, ανεξάρτητα από το σάκχαρο του αίματος, και εμποδίζει την παραγωγή ζάχαρης στο ήπαρ.\nΌσον αφορά την τυχαία υπογλυκαιμία, επηρεάζει κυρίως τους διαβητικούς που λαμβάνουν υπογλυκαιμική αγωγή (σε περίπτωση σφάλματος) ή φάρμακα όπως τα σουλφοναμίδια που εμποδίζουν την παραγωγή ινσουλίνης. Αυτός ο τύπος της υπογλυκαιμίας συναντάται, επίσης, σε άτομα που καταναλώνουν υπερβολικό αλκοόλ, καθώς μπορεί να μειώσει την παραγωγή σακχάρου στο συκώτι.\nΚλασικά, τα συμπτώματα που παρατηρούνται σε περίπτωση υπογλυκαιμίας είναι τα εξής: αίσθημα του φόβου, υπερ-εφίδρωση, μυρμήγκιασμα, ίλιγγος και επιτάχυνση του καρδιακού ρυθμού (παλλινώσεις). Αυτά τα συμπτώματα αντανακλούν έλλειψη ζάχαρης Αυτό συνοδεύεται από δυσφορία, αδυναμία (έλλειψη δύναμης) και μεγάλη πείνα.\nΣε γενικές γραμμές, η κατανάλωση και ιδιαίτερα η κατανάλωση ζάχαρης είναι αρκετή για να ανακουφίσει την ενόχληση. Σημειώνεται ότι η υπογλυκαιμία της αντίδρασης εμφανίζεται κυρίως μέσα σε τρεις ώρες από τη σίτιση και όσο υψηλότερη είναι η κατανάλωση ζάχαρης, τόσο πιο έντονα είναι τα συμπτώματα.\nΗ οργανική υπογλυκαιμία μπορεί να εμφανιστεί ανά πάσα στιγμή, ακόμα και αν είναι συχνότερη με άδειο στομάχι. Όσον αφορά την τυχαία υπογλυκαιμία, χαρακτηρίζεται από συμπτώματα όπως ναυτία, σοβαρή κόπωση που προκαλεί υπνηλία, αποπροσανατολισμό ή απώλεια συγκέντρωσης. Στις πιο σοβαρές περιπτώσεις, αυτός ο τύπος υπογλυκαιμίας, αν και σχετικά συχνός, μπορεί να οδηγήσει ακόμα και σε κώμα.


Λόγοι που ένα κατοικίδιο θα κάνει την ζωή σας καλύτερη! - Eli.gr\nΔεν είμαστε ποτέ μόνοι αν έχουμε ένα κατοικίδιο στην ζωή μας!\nαπο: Eli Νοέμβριος 24, 2017\nTα κατοικίδια χρειάζονται αφοσίωση και προσοχή, όμως αυτό είναι ένα μικρό τίμημα που πρέπει να πληρώσετε σε σχέση με τα σωματικά και ψυχολογικά οφέλη που σας προσφέρει η παρέα ενός μικρού φίλου. Αν σκέφτεστε να υιοθετήσετε ένα κατοικίδιο, αλλά δεν είστε σίγουροι, τότε οι παρακάτω λόγοι θα σας φανούν αρκετά πειστικοί, και όχι μόνο θα κάνετε χάρη στον εαυτό σας, αλλά θα βοηθήσετε και ένα ζωάκι που πιθανόν να χρειάζεται μία νέα οικογένεια.\nΑρχικά, μειώνουν το στρες, γεγονός επιστημονικά αποδεδειγμένο ύστερα από διάφορες μελέτες. Πλέον, κανείς δεν μπορεί να αμφισβητήσει τους έντονους ρυθμούς στους οποίους κυλάει η σύγχρονη ζωή μας, με αποτέλεσμα να αγχωνόμαστε πιο εύκολα, και το στρες να κυριαρχεί παντού.\nΓι’αυτό, μετά από μία κουρασμένη μέρα, τι είναι πιο ευχάριστο από το να σας περιμένει υπομονητικά το κατοικίδιο σας, που θα σας φτιάξει την διάθεση με τα παιχνίδια του, την ενεργητικότητα του, και θα σας κάνει να ξεχαστείς. Τα ζωάκια θέλουν αγάπη, φροντίδα και προσοχή, δεν θα έχετε χρόνο να κάτσετε να μιζεριάσετε!\nΜε αυτόν τον τρόπο, αποτελούν και την ιδανική παρέα, και δεν θα ξανά αισθανθείτε μόνοι σας ποτέ. Μπορεί να είστε μακριά από την οικογένεια σας, οι φίλοι να μην είναι πάντα διαθέσιμοι, αλλά το κατοικίδιο σας θα σας προσφέρει την συντροφιά του, και σίγουρα θα είναι πάντα εκεί για εσάς! Θα καταλαβαίνει όσες φορές δεν είστε καλά, και θα με μία βόλτα, με ένα παιχνίδι του, θα σας κάνει να ξεχάσετε τις έγνοιες σας, έστω και για λίγο.\nΕίναι επίσης και πηγή διασκέδασης! Τι καλύτερο να παίζεις με τον σκύλο σου έξω στην φύση ή να βλέπεις τις σκανταλιές της γάτας σου και να γελάς με την ψυχή σου; Εντάξει, θα σας ενοχλήσουν πολλές φορές, δεν θα το κρύψουμε αυτό, αλλά η αγάπη που θα τρέφετε για το νέο μέλος της οικογένειας σας θα είναι τόσο μεγάλη που δεν θα μπορείτε να του κρατήσετε μούτρα, αντίθετα θα χαμογελάσετε και θα διηγείστε όλες τις σκανταλιές στους φίλους σας!\nΕπιπλέον, να μην ξεχνάμε ότι μας κάνει υπεύθυνους. Πρέπει να φροντίζουμε τα κατοικίδια μας, να τα πηγαίνουμε στον κτηνίατρο και να μην παραμελούμε την καθημερινή του βόλτα, η λίγο χρόνο μαζί του. Ειδικά για τα παιδιά, είναι ο καλύτερος τρόπος να μάθουν από μικρά την έννοια της ευθύνης, και πως κάθε τους πράξη έχει και τις συνέπειες του.\nΤέλος, σύμφωνα με μία έρευνα, όσοι διαθέτουν κατοικίδια τείνουν να είναι πιο κοινωνικοί και εξωστρεφείς. Εξάλλου, είναι γνωστό ότι τα σκυλάκια τουλάχιστον μας φέρνουν σε επαφή με νέους ανθρώπους, και μπορούμε πολύ πιο εύκολα να πιάσουμε συζήτηση με κάποιον.\nΕκτός από την αυτοπεποίθηση όμως, δεν θα αισθανθούμε και μεγαλύτερη ασφάλεια στο σπίτι όταν τα σκυλάκια μπορούν να νιώσουν τον κίνδυνο και να μας προειδοποιήσουν εάν υπάρχει κάποιος εξωτερικός κίνδυνος ;\nΣκεφτείτε επομένως όλους αυτούς τους λόγους, και θα δείτε ότι τα θετικά υπερτερούν, ένα κατοικίδιο θα γεμίσει την ζωή σας, θα σας μάθει τι είναι η αγάπη, η υπευθυνότητα και θα κάνει την καθημερινότητα σας ζωντανή και ενδιαφέρουσα, απαλλάσσοντας σας από την ρουτίνα και την μονοτονία!


Οι νέες καταλήξεις του Νοέμβρη! - Papaki Blog\nΟι νέες καταλήξεις του Νοέμβρη!\n02 Νοεμβρίου 2015, από Sandra-Odette\nΤο πραγματικό φθινόπωρο φαίνεται να είναι, πλέον, εδώ. Καιρός για νέες ιδέες και projects, παρέα με ζεστό καφέ. Οι τέσσερις νέες domain καταλήξεις του Νοέμβρη αγγίζουν εντελώς διαφορετικούς τομείς μεταξύ τους. Βρες την πιο κατάλληλη για να κάνεις την ιδέα σου πράξη!\nΗ κατάληξη .sex έρχεται και είναι το νέο σύμβολο επαγγελματισμού για site με περιεχόμενο ενηλίκων. Αποκτώντας μια αντίστοιχη κατάληξη, εγγυάσαι την αξιοπιστία της σελίδας σου και κερδίζεις την εμπιστοσύνη των ενδιαφερόμενων. Βασικό όλων: διασφαλίζεις το brand σου από κακόβουλες ενέργειες ανταγωνιστών ή οποιουδήποτε άλλου που ενδεχομένως το κατοχυρώσει και το χρησιμοποιήσει εναντίον σου.\nΔιαθέσιμο για κατοχύρωση από 4.11.2015\nΆλλες σχετικές καταλήξεις: .adult, .porn, .sexy\nΜπες δυναμικά στο εμπόριο με μια κατάληξη που σε πάει “στο ζουμί”. Το .trading μπορεί να χρησιμοποιηθεί για την online παρουσία του φυσικού σου καταστήματος αλλά ακόμη και για μια πλατφόρμα ανταλλαγής.\nΔιαθέσιμο για κατοχύρωση από 9.11.2015\nΆλλες σχετικές καταλήξεις: .business, .trade, .industries\nΕίσαι ο άνθρωπος-μεσάζοντας; Μεσιτεύεις, κλείνεις συμφωνίες ή ασχολείσαι με μετοχές; Η λέξη ‘broker’ έχει διάφορες έννοιες αλλά πάντα γύρω από αυτή την ατμόσφαιρα. Αν “παίζεις” εδώ, επίλεξε την κατάληξη αυτή.\nΔιαθέσιμο για κατοχύρωση από 16.11.2015\nΆλλες σχετικές καταλήξεις: .holdings, .estate, .buy\nΑυτή είναι η αγαπημένη μου κατάληξη Νοεμβρίου. Είναι ιδιαίτερα… γήινη και παραπέμπει σε κάτι αγνό και φυσικό. Διοργανώνεις κάποια πρωτοβουλία για το περιβάλλον; Κάνεις περιπετειώδεις εκδρομές στη φύση; Αλλά ακόμη κι αν θέλεις, ας πούμε, να προωθήσεις το πόσο φυσικά είναι τα σαπούνια που πουλάς ή απλά είσαι ένας παλιός, καλός χίππης, η κατάληξη .earth είναι εδώ!\nΔιαθέσιμο για κατοχύρωση από 19.11.2015\nΆλλες σχετικές καταλήξεις: .global, .town


Απίστευτα πράγματα θα συμβούν αν αντικαταστήσεις όλα τα υγρά σου με νερό για 9 μέρες\nΥπάρχουν πολλοί και σημαντικοί για να πίνεις νερό μέσα στην ημέρα, αλλά αυτό φυσικά δεν περίμενες να το ακούσεις από εμάς. Ξέρεις επίσης και τις βλαβερές συνέπειες που έχουν στον οργανισμό σου και τα άλλα ροφήματα, τα οποία δεν είναι νερό. Τι πιστεύεις όμως πώς θα γινόταν εάν για εννέα μέρες αντικαθιστούσες όλα τα υγρά που πίνεις με νερό;\nΕάν αντικαταστήσεις όλα τα υγρά που πίνεις με νερό για 9 ημέρες, θα χάσεις την ίδια ποσότητα θερμίδων σα να έτρεχες για 8 χιλιόμετρα την ημέρα. Πίνοντας μισό λίτρο νερό το πρωί αυξάνεις το μεταβολισμό σου κατά 24%. Εάν ξαφνικά θέλεις να φας κάτι υψηλής θερμιδικής αξίας, ίσως το μόνο που χρειάζεσαι να είναι ένα ποτήρι νερό. Δοκίμασε το την επόμενη φορά που θα νιώσεις πεινασμένη. Δες τι άλλο μπορεί να σου συμβεί, στο βίντεο παρακάτω.\nTGBNEWS: Απίστευτα πράγματα θα συμβούν αν αντικαταστήσεις όλα τα υγρά σου με νερό για 9 μέρες


Νίκησε στη Λειβαδιά και έριξε τον Λεβαδειακό ο Πανιώνιος | NSTv - O MEDIA Οργανισμός της Νέας Σμύρνης\nΟ Πανιώνιος, αν και βρέθηκε πίσω στο σκορ, κατάφερε να επικρατήσει με 2-1 εκτός έδρας του Λεβαδειακού για την 28η αγωνιστική της Super League και να πάρει τη δεύτερη συνεχόμενη νίκη του στο πρωτάθλημα. Αυτό ήταν ένα καταδικαστικό αποτέλεσμα για τους Βοιωτούς, οι οποίοι πλέον υποβιβάστηκαν στη δεύτερη κατηγορία μετά από οκτώ χρόνια, ενώ ο Ιστορικός με αυτό το "διπλό" ξεμπέρδεψε μια και καλή με τη μάχη της σωτηρίας.\nΟ Λεβαδειακός άνοιξε το σκορ με κεφαλιά του Μαρκόφσκι πριν καν συμπληρωθεί το πρώτο δεκάλεπτο, όμως στη συνέχεια ο Πανιώνιος ανέβασε στροφές και κατάφερε να ισοφαρίσει λίγο πριν το μισάωρο με ωραίο πλασέ του Τσιλούλη έπειτα από ασίστ του Μπουμάλ. Ο Μπουμάλ μάλιστα απέτυχε να σκοράρει από την άσπρη βούλα στο 45ο λεπτό και να βάλει μπροστά τον Ιστορικό στο ημίχρονο, αφού ο Μπάγιτς του είπε "όχι".\nΣτην επανάληψη η ομάδα του Άκη Μάντζιου πίεσε, ήταν καλύτερη και βρήκε δίχτυα στο 57' με τον Κόρμπο να εκτελεί από το ύψος του πέναλτι. Ο αρχηγός του Πανιωνίου μάλιστα, σεβόμενος τη θητεία του στον Λεβαδειακό, δεν πανηγύρισε το γκολ που πέτυχε. Οι Βοιωτοί πίεσαν στη συνέχεια όμως το σκορ δεν άλλαξε και έτσι η ομάδα της Νέας Σμύρνης πήρε μία ακόμη νίκη στο φετινό πρωτάθλημα.\nΔεύτερη θέση για τον Πανιώνιο στο τουρνουά Euroleague